Ўзбекистон Кубогининг тақдири нима бўлади? Мусобақа ўтказиладими?\n9 октябрь, 2020, 21:55\nТеглар:Ўзбекистон кубоги | ЎзПФЛ | Диёр Имомхўжаев\nЎзбекистон кубоги масаласида\nЎзбекистон Кубоги ўтказилиши борасида аввалроқ ПФЛ вакиллари маълум қилишганди. Мусобақага қуръа ҳам ташланганди. Лекин ҳалигача кубок баҳслари қачон бошланиши бўйича аниқ гап йўқ. Шу ҳолат юзасидан ПФЛ бош директори вазифасини бажарувчи Диёр Имомхўжаев доимгидек телеграмдаги ўзининг саҳифасида фикр ва мулоҳазаларини билдириб ўтди.\n- Унинг ўтиши юзасидан саволлар кўп берилади. Биз ўтган 3 ой ичида катта ҳажмда иш бажардик ва натижада салкам 4 ойлик танаффус йўқотишларини етказиб олишга эришдик. Тақвим ҳозир жуда зич. Қолаверса, октябрь ва ноябрь ойидаги ФИФА кунлари ҳам бор.\nШулардан келиб чиқиб, барча лигалар тақвимини босқичма-босқич эълон қилиб боряпмиз. Олдинда эса бизни нималар кутиб турганини билмаймиз.\nБиз биринчи галда чемпионат учрашувларини якунлаб олишга қарор қилдик. 26 тур ўйинларини тўлиқ ўтказамиз. Қолган вақт ҳисобидан эса кубок ўйинлари бўлиб ўтади. Режамиз бўйича, кубокни гуруҳ босқичи кўринишида декабрь ойида ўтказишимиз мумкин. Аммо ўша вақтда Ўзбекистондаги ҳолат қандай бўлиши, футбол клуби декабрга қандай аҳволда етиб бориши ҳам муҳим ўрин тутади.\nКубокнинг 16 иштирокчиси гуруҳ ўйинларига тайёр бўлса, биз барчасини boxing day кўринишида 16 кун ичида ўтказиб олишимиз мумкин. ОФК Чемпионлар лигаси ўйинларини деярли шундай ҳолатда ўтказди. Агар жамоалар қайта қуръа ва олимпия тизимини маъқул деб билса, бизга ғолибни аниқлаш учун минимум 10 кун вақт керак бўлади, - дея фикр билдирди Диёр Имомхўжаев.


Никоҳдан олдин бўлажак қаллиқ билан телефон орқали суҳбатлашиш жоизми?\nBy Камолиддин Иноятуллоҳ on 03/21/2016 20 ТАОМ ВА ИЧИМЛИКЛАР 21 НИКОҲ ФАТВОЛАР\nЎғил бола уйланмоқчи бўлган қизи билан смсда ёки телефонда ҳол-аҳвол сўрашиб, қизни дин ҳақида хабари бўлмаса, ўғил бола унга ўргатиб турса бўладими ёки бу нарса динимизда тақиқланганми?\nАллоҳга ҳамду санолар, Расулуллоҳга салавот ва саломлар бўлсин!\nАввало, бу икки ёшга имкон қадар энг яқин фурсатда шаръий никоҳ ўқитиб, бир-бирларига ҳалол эр-хотин бўлиб олишларини маслаҳат берамиз. Чунки мусулмон киши ор-номуси, иффати, покизалиги, сатри аврат ва ҳаромдан сақланишга шошилиши матлубдир. Бундан ташқари шайтон уларни адаштириб, нохуш ҳолатлар содир бўлмаслиги ва келажакдаги оилавий ҳаётларига путур етмаслиги учун ҳам никоҳ зарурдир.\nЙигит уйланмоқчи бўлган қизига совчи қўйиб, ўзаро келишилган бўлса-да, модомики шаръий никоҳ ўқилмаган бўлса, шарият ҳукмига кўра, улар бир-бирларига бегона ҳисобланадилар. Шунинг учун уларнинг гаплашишлари, холи қолишлари ёки ўзаро телефон орқали хат юборишлари жоиз бўлмайди. Аллоҳ таоло никоҳни эркак ва аёл ўртасидаги шаръий ва ношаръий алоқалар ўртасини ажратувчи чегара қилиб қўйган. Мусулмонлар Аллоҳ белгилаган чегараларни бузмасликлари ҳамда нафснинг ҳавойи хоҳиш-истакларига йўл очмасликлари лозим. Акс ҳолда, одоб-ахлоқ қоидалари бузилиб, алоқа чегаралари абгорлашади. Бу ўз навбатида одамлар орасида фитна-фасод ва келишмовчиликлар келиб чиқишига сабаб бўлади. Ҳаётимизда кўп маротаба бунинг гувоҳи бўлганмиз. Шунинг учун ҳар бир мусулмон шариятимиз белгилаб қўйган чегарада турмоғи ва ўз масъулиятини ҳис қилмоғи зарур. Бўлажак қайлиғингизни дин ёки оилавий масалалари тўғрисида хабардор қилмоқчи бўлсангиз, қизнинг маҳрамлари орқали ўргатишингиз ҳам мумкин. Мана шу фитна ва шубҳадан холи бўлган саломат йўлдир, валлоҳу аълам.\nAvvalgi maqolaОй кўришга оид ҳукмлар\nKeyingi maqola Ботинийларнинг номлари ва уларга бу номлар берилишининг сабаблари (1)


Зидан: Қишда “Реал”ни ҳеч ким тарк этмайди\n26 ноябрь, 2017, 01:39\nБугун Испания Ла лигасида 13-тур ўйинлари давом эттирилди. Мадриднинг “Реал” клуби ўз майдонида “Малага”ни қабул қилди. Голларга бой тарзда кечган қарама-қаршиликда “қироллик клуби” 3:2 ҳисобидаги ғалабани қўлга киритди. Ушбу ўйиндан сўнг мезбонлар устози Зинедин Зидан учрашув борасидаги ўз фикрларини билдириб ўтди.\n“Биз яхши ўйнадик ва тезкор гол киритдик. Бу муҳим эди ва сўнг вазият ўзгарди. Иккинчи бўлим жуда қийин ўтди. Мухими натижага эриша олдик ва бундан кўнглим тўлди. Тўғри бугун барчаси биз истагандек бўлмади. Энди биз кетма-кет 7 баҳсда яхши натижага эришишимиз лозим.\nҚишда жамоани ҳеч ким тарк этмайди. Янгилар борасида бирор нарса дея олмайман. Ҳар нарса бўлиши мумкин. Бироқ мен ҳозир бу борада батафсил гапира олмайман”, – деб айтиб ўтди Зидан.


1000 Ўқиш режими + -\nИбн Аббос розияллоҳу анҳудан ривоят қилинади: «Набий соллаллоҳу алайҳи васалламнинг орқаларида, уловларида эдим,\nУ Зот:«Эй бола, албатта, мен сенга бир калималарни ўргатувчиман. Аллоҳни муҳофаза қил, сени муҳофаза қилур. Аллоҳни муҳофаза қил, уни қаршингда топурсан. Агар сўрасанг, Аллоҳдан сўра. Агар ёрдам сўрасанг, Аллоҳдан сўра.\nБилгинки, агар уммат сенга бир нарса билан манфаат беришга жам бўлишса, Аллоҳ сенинг фойданга ёзган нарсадан бошқаси билан ёрдам бера олмаслар. Агар бир нарса билан сенга зарар беришга жам бўлсалар, Аллоҳ сенинг зарарингга ёзган нарсадан бошқаси билан зарар бера олмаслар. Билгинки, албатта, ёмон кўрган нарсангга сабр қилишда кўп хайр бор. Албатта, нусрат сабр билан. Албатта, шодлик ғам билан. Албатта, қийинчилик билан осонлик бор. Қаламлар кўтарилиб, саҳифалар қуриган», дедилар».\nИбн Аббос розияллоҳу анҳу сизларнинг ёшингизга ўхшаш ёшда эдилар. Расулуллоҳ соллаллоҳу алайҳи васалламнинг уларга қилган васиятлари ҳақида ҳикоя қиладилар. Расулимиз соллаллоҳу алайҳи васаллам уларга ушбу васиятни қилган кунда ёшлари ўн ёшларда эди.\nИбн Аббос розияллоҳу анҳу доимо Набий соллаллоҳу алайҳи васалламдан таълим олишга ҳарис эдилар, бас, улардан сўрар эдилар, улардан ёдлаб олар эдилар, ҳаттоки Расулуллоҳ соллаллоҳу алайҳи васаллам у кишини илмга бўлган муҳаббатлари учун яхши кўриб қолган эдилар.\nКунлардан бир кун Ибн Аббос уловга Набий соллаллоҳу алайҳи васалламнинг орқаларига миндилар, Расул соллаллоҳу алайҳи васаллам у кишига фойдали сўзлар билан васият қилишни хуш кўрдилар.\nКичик ўғлим, Аллоҳ қандай муҳофаза қилинади, деб ҳайрон бўларсан. Ахир У Зот барча нарсани яратувчиси, қушларга қандай учишни ўргатган, балиқларга сувда қандай сузишни ўргатган, осмонни, юлдузларни ерга тушишидан сақлаган Зотдир.Кичик ўғлим! Кичик қизим!\nАллоҳни муҳофаза қил, дейишдан мурод, яъни биз Аллоҳнинг чегараларини ва ҳуқуқларини, буйруқларини, қайтариқларини муҳофаза қилишимиз лозимдир. Намоз ўқиймиз, рўза тутамиз, яхши амаллар қиламиз. Ёлғон гапирмаймиз. Катталарга итоатда бўламиз. Тилингда Аллоҳни муҳофаза қил деганда, ёлғон, чақма-чақарликдан тийилишни, балки тил билан доимо яхши, пок, фойдали гапни гапиришни, Қуръон тиловати ва илм ўрганишни тушунамиз.\nҚалбингда Аллоҳни муҳофаза қил деганда, ўзинг яхши кўрган нарсани бошқага раво кўришни тушунамиз.\nКўзингда Аллоҳни муҳофаза қил деганда, Аллоҳ яратган нарсаларнинг (осмон, Қуёш, Ой каби) улуғлигига назар солишни тушунамиз.\nАгар айтиб ўтилган нарсаларда Аллоҳни муҳофаза қилсанг, амалингга яраша мукофот бўлади. Аллоҳни муҳофаза қилсанг, сени дунёда касалликлардан, охиратда эса дўзах азобидан сақлайди.\nДоимо дуоларинг бундай бўлсин:\nАллоҳим, Ислом ила мени турган ҳолимда сақла.\nАллоҳим, Ислом ила мени ўтирган ҳолимда сақла.\nАллоҳим, Ислом ила мени ётган ҳолимда сақла.\nАлбатта, Аллоҳ яхши хулқли ва яхши амаллар қилувчи бандаларини севади.\n11:43 / 06.03.2017 2827\nМакка ва Мадина шаҳарлари ўртасидаги тезкор темир йўл линияси қурилиши якунига етмоқда. «Haramain Express» экспресс поездини ишга тушураётган қурилиш компанияси давоми...\n05:19 / 23.03.2017 1540\n19:27 / 25.01.2017 2397\n06:31 / 11.08.2017 2068\n20:00 / 10 август 332\n18:35 / 07 август 211


«Авлоний»: Адиб қарашларида туб бурилиш ясаган 69 кун - zarnews.uz\nФильм воқеалари поездда бошланишининг ўзи томошабинда савол уйғотади. Авлоний қаёққа йўл олди? Ёнидагилар кимлар? Маърифатпарварни улар билан қандай ришталар боғлайди ўзи? Қадамба-қадам манзил ва мақсад ойдинлаша бошлайди. Тошкентдан йўлга чиққан поезд Самарқанд, Чоржўй, яна бир нечта шаҳарларда тўхтаб ўтади. Рус ҳарбийлари, бир нечта тилларда сўзловчи хуфиялар, афғон аскарлари, хориж сиёсатчиларидан иборат делегация афғон юртига йўл олаётгани фильм давомида маълум бўла бошлайди.\nЎтган асрнинг бошларида, хусусан, 1919 йилда рўй бераётган воқеалар намойиш этилар экан, томошабин анча пайтга қадар Авлоний бу делегация таркибига қандай қўшилиб қолган ўзи, деган саволга жавоб излайди. Сабаби, бизнинг наздимизда Авлоний бошқа жадид боболаримиз каби мактаб ташкил қилиб, газета чиқарган, маърифат улашган, мамлакатда илк бор театрга асос солиб, элга маданият улашмоқчи бўлган юрт фидойилари сифатида гавдаланади. Шунинг учун бўлса керак, «Авлоний» катта экранларга чиқиши билан кўпчилик шу йўналишни қамраб олган фильм томоша қиламиз, деган тасаввурда эди. Авлонийнинг большевикларнинг йирик дипломатлари ҳамроҳлигидаги саёҳати кишини бир муддатга таажжубга қўйиши ҳам шундан.\nШу ўринда, XX аср бошлари мамлакатимиз тарихида турли воқеликларни ўз ичига олган мураккаб бир давр сифатида ўрин олганлигини эслатиб ўтиш жоиз. Бир томондан Европа давлатларидаги саноат инқилоби, маърифат тарқатиш усулларининг Ўрта Осиёга нигоҳлари қадалган йирик давлатлар кўмагида келиши, шу тариқа ушбу мамлакат зиёлиларининг ҳам бу каби эзгуликларни ўз юртида тарқатишга ташналик, иккинчи томондан, бу ташналикдан фойдаланаётганларнинг мавжудлиги ҳамда бу ўлкаларда бир нечта манфаатларнинг тўқнашуви юз бераётган пайт эди.\nЯнги усулдаги мактаб, маърифат масканлари қуришга бор маблағини сарфлаган маърифатпарварларнинг асл мақсади халқни янги давр сари чорлашдан иборат бўлди. Большевикларнинг, шўролар ҳукуматининг маърифат тарқатишдек улкан ишга бел боғлаб, бу юртларга «қадам ранжида қилгани» билан боғлиқ ишонтирувлар орқали маърифатпарвар жадидларимиздан фойдаланишга уринишлар ҳам бўлганлиги маълум. Абдулла Авлоний рус сиёсатчиларининг бу қарашларига ишонади ва қисқа муддат большевикларга хизмат қилади.\nАслида бу факт барчага ҳам маълум бўлмаса керак. Аксариятимиз буюк маърифатпарвар Абдулла Авлонийни фақат унинг педагогик асарлари, жадидчи сифатида янги мактаблар ташкил қилгани, чоп этган газеталари орқали яхши таниймиз. Қисқа муддатда дипломат сифатидаги фаолияти ва энг асосийси, бу фаолият унинг қарашларини тамоман ўзгартириб юборганлиги билан аҳамиятлидир.\nАдибнинг Бегали Қосимов томонидан нашрга тайёрланган «Танланган асарлар»ида жумладан, бу ҳақда шундай маълумотлар бор.\n«1978 йилда Авлоний таваллудининг 100 йиллиги муносабати билан шоирнинг шахсий архивини кўздан кечирар эканмиз, Афғонистон сафари кундаликларига дуч келиб қолдик. Абдулла Авлоний республика партия ва ҳукуматининг топшириғи билан 1919 йилда РСФСР Ташқи ишлар халқ комиссариатининг вакили Н.3.Бровинга муовин тайинланиб, Афғонистонга борган. Ўша йили сентябрда афғон ҳукумати билан олиб борилган музокараларнинг барчасида иштирок этган. 1919 йилнинг 26 октябридан 1920 йилнинг 28 июлига қадар шўроларнинг Ҳиротдаги мухтор элчиси бўлиб турган эди. Бу маълумотлар шоир таржимаи ҳолида, шахсий архивидаги қатор ҳужжатлар, хусусан, Афғонистон сафарига оид расмий ҳисоботларида бор эди, албатта. Чунончи, Авлоний ва унинг ҳамроҳлари Тошкентдан Кобулга 68 кун деганда етиб борганликлари, йўлда жуда қаттиқ қийинчиликларга дуч келганликларини билардик. Шунга қарамасдан, кундаликларнинг топилиши катта воқеа бўлди. У аввало, халқимиз, мамлакатимиз тарихида ғоят оғир бўлган 1919 йил воқеаларини, очлик, вайронгарчиликларни самимий ва рўй-рост етказгани билан муҳим эди».\nҲа, айнан Афғонистонга саёҳатдан сўнг Авлоний умрининг сўнггига қадар сиёсатга умуман аралашмайди, фақат муаллимлик қилади. Шу маънода фильм Авлонийнинг ҳаётида муҳим ўрин тутган, қарашларида туб бурилиш ясаган саёҳат воқеаларини тасвирлагани билан ҳам аҳамиятли. Фильмда саёҳат давомидаги қийинчиликлар баробарида, делегация аъзолари ўртасидаги ўзаро нифоқлар, қайси ҳудудда бўлмасин, Авлонийнинг илму амали туфайли юксак мавқеи гавдаланиб бораверади. Турли воқеликлар Авлоний хотираларини гавдалантириб, унинг шахси йўл-йўлакай очилиб боради. Саёҳатнинг таъсири маърифатпарвар жадиднинг шеъри орқали фильм бошида айтилса-да, аслида бу мисралар фильм хотимаси ҳамда мазмун-моҳиятига ҳамоҳангдир:\nМаслаку мақсадга ишлармиз, дея лоф урдилар,\nИшламакда сўзларига ҳеч садоқат кўрмадим.\nҚайда ул инсоният, қай мусовот, оҳким,\nМажлису минбарда оғиздан чиқар озодлиқ,\nЖойи хилватгоҳда бир тўғри нийят кўрмадим.\nФильмни шунчаки эмас, тарихдан хабардор бўлиб кўриш, англаш мақбулроқ. Акс ҳолда буюк маърифатпарварнинг шунча ишлари туриб, нега айнан 69 кунлик саёҳати кинога олинган экан, деган савол қаршисида қолаверасиз. Тарихий фильмлар олишда узоқ йиллик узилишлардан сўнг олинган ушбу киноасар мухлислар учун ҳақиқий янгилик, десак адашмаймиз. Фильмдаги воқеалар тадрижини тўлиқ баён қилмаслигимиз сабаби ҳам шунда, уни фақат кўриш керак, ҳикоя қилиб бўлмайди!\nДарвоқе, адибнинг «Афғон саёҳати» номли кундаликларида (юқорида кундалик ҳақида Бегали Қосимовнинг фикрларини келтирдик) мазкур тарихий воқеаларнинг бир қисми тасвирланган. Ўзбекистон халқ ёзувчиси Тоҳир Малик мазкур кундалик ҳамда бошқа изланишлари натижасида «Қалдирғоч» асарини ёзади ва ушбу асар асосида «Авлоний» фильми суратга олинди.\nЭслатиб ўтамиз, яқинда «Шарқ юлдузи» кинотеатрида «Ўзбеккино» миллий агентлиги томонидан суратга олинган «Авлоний» бадиий фильмининг премьераси бўлиб ўтди. Айтиш керакки, мазкур фильмнинг илк премьераси пойтахтда яқин кунларда ўтказилган ва талайгина баҳс-мунозараларга сабаб бўлганди.\nФильм намойишидан сўнг режиссёр Музаффар Эркинов, актёрлар Аброр Йўлдошев, Анвар Картаев, Бекзод Мирзаевлар фильмни олиш жараёнидаги ҳолатлар, қийинчилик ва мураккабликлар ҳамда фильм олинишидан кўзланган мақсад хусусида тўхталиб ўтишди. Абдулла Авлоний ролини Хоразм театри актёри Алишер Йўлдошев ижро этган бўлса, маҳоратли актёрлардан Матёқуб Матчонов, Муҳаммадали Абдуқундузов, Аброр Йўлдошев, Жавоҳир Зокировларнинг талқини фильм салоҳиятини оширишга хизмат қилган.\nФильмни суратга олиш ишлари шу йилнинг апрель ойида бошланиб, август ойида ниҳоясига етди. Съёмка жараёнлари Хоразм, Қорақалпоғистон, Қўқон ҳудудларида бўлиб ўтди. 20 дан зиёд декорация, жумладан, 3 та вокзал, 2 та 14 метрли поезд, битта пароход қурилди, 500 дан зиёд костюм тикилди.\n- Кейинги йилларда тарихий фильмлар суратга олишда ижобий қадамлар қўйилмоқда, - деди томошабинлар билан суҳбат жараёнида Музаффар Эркинов. - Президентимизнинг эътибори туфайли бўлаётган бу каби ўзгаришлар, тарихий фильмлар олиниши давомли бўлишига ишонамиз. Табиийки, орадаги узоқ узилишдан сўнг мамлакатимизда тарихий фильмлар олиниши ижодкорларга қатор қийинчиликлар туғдирди. Ўша давр руҳини тасвирлаш, костюмлар, тил - хуллас, барча масалалар мутахассислар билан маслаҳатлашилган ҳолда амалга оширилди. Аммо камчиликлари ҳам бор. Муҳими, ушбу фильм ёшларнинг тарихга, жадид боболаримиз ҳаётига қизиқишини оширса, уларнинг дунёқарашини кенгайтиришга хизмат қилса, мақсадимиз амалга ошган бўлади.


9 март куни Вашингтон сиëсатчилари олдида Ўзбекистондаги инсон ҳуқуқлари вазияти ҳақида чиқиш қиладиган Мўътабар Тожибоеванинг¸ 11 март куни мукофотни Давлат котиби Ҳиллари Клинтон қўлидан олиши кутилмоқда.\nАҚШ Давлат департаментининг "Жасоратли аëл" мукофотини қабул қилишга ҳозирланаëтган Мўътабар Тожибоева маросим арафасида нуфузли аудиторияни Ўзбекистондаги инсон ҳуқуқлари вазияти билан таништиради.\nИнсон ҳуқуқларини ҳимоя қилиш фаолияти учун 2 йилу 8 ой қамоқ азобини тортган Марғилондаги "Ўтюраклар" клуби раҳбари Мўътабар Тожибоева яна бир нуфузли мукофотни олиш учун АҚШга етиб келди.\nТожибоевага 11 март куни Вашингтонда АҚШ Давлат департаментининг “Жасоратли аёллар... Узоқни кўзловчи аёл” мукофоти топширилади.\n9 март куни бу мукофотга лойиқ кўрилган саккиз аëл қаторида Мўътабар Тожибоева АҚШ Давлат департаментида чиқиш қилади.\nБиз бу тадбир олдидан Мўътабар Тожибоева билан боғланиб¸ ҳол-аҳвол сўрадик.\n- АҚШ Давлат департаменти томонидан дунë бўйича саккиз нафар аëлга алоҳида жасоратлари учун мукофот берилган экан. Бугун мана шу мукофот лауреатлари айнан Давлат департаментида дипломатлар¸ конгрессменлар ва жамоатчилик вакиллари иштирокидаги жуда катта аудиторияда чиқиш қилар эканмиз¸ дейди Мўътабар Тожибоева.\nАҚШ Давлат департаментида мен Ўзбекистондаги инсон ҳуқуқлари аҳволидан гапирмоқчиман¸ дейди Мўътабар Тожибоева.\n- Америка Давлат департаментида ўтказиладиган тадбирда мен¸ асосан¸ Ўзбекистондаги бугунги оғир¸ жиддий вазият ҳақида тўхталмоқчиман. Мажбурлаш¸ қийноққа солиш¸ ҳуқуқий бебошлик даври давом этаëтгани ҳақида¸ бундан ташқари инсон ҳуқуқлари фаолларини бетиним таъқиб қилиш жараëнлари мавжудлиги ҳақида тўхталмоқчиман.\nБиласизми¸ мен яна нима ҳақида гапирмоқчиман? Бугунги кунда ҳам¸ қамоқда ўтирган пайтимда ҳам¸ озодликка чиқиб иккита халқаро мукофот олганимдан кейин ҳам ҳанузгача шахсан менга нисбатан¸ “Ўтюраклар” клуби раҳбари Мўътабар Тожибоевага нисбатан¸ Ўзбекистон оммавий ахборот воситаларида туҳмат¸ бўҳтон нарсалар ëзиб келинаяпти.\nМен Америкага тадбирларда иштирок этиш ва мукофот қабул қилиш учун таклиф қилинганман. Президент Каримовнинг қизи Гулнора томонидан ташкил қилинган фонд газетаси бўлган “Новости Узбекистана”нинг АҚШдаги мухбири Айдин Гударзини¸ ишонсангиз¸ Америкага келганимдан буëн қидираяпман.\nСабаби¸ мен халқаро ташкилотлар¸ керак бўлса¸ Америкадаги юристлар ташкилоти билан боғланиб туриб¸ Айдин Гударзини Америка судига беришга мажбур бўлишим ҳақда матбуот орқали хабар беришни истаган бўлардим¸ дейди Мўътабар Тожибоева.\nШунингдек¸ Тожибоева Ўзбекистонда 2005 йилги Андижон исëнидан кейин ëпилган халқаро ташкилотлар фаолияти қайта тикланиши лозимлигини учрашувда таъкидламоқчи.\n- Бугунги кунда¸ мана Ҳюман Райтс Уотч ташкилотига Ўзбекистонда фаолиятини давом эттириш учун рухсат берилмаяпти. Шу масалани ҳал қилишга Америка халқи¸ Америка зиëлилари ëрдам беришларини сўрамоқчиман¸ дейди Мўътабар Тожибоева.\nҚамоқда қолаëтган сиëсий маҳбуслар тақдирига АҚШ мулозимлари диққатини яна бир бора жалб қилмоқчиман¸ дейди Тожибоева.\nМўътабар Тожибоева: Сохта айбловлар билан озодликдан маҳрум этилган Ўзбекистон фуқаролик жамияти вакилларининг исми-шарифларини бирма-бир санаб ўтмоқчиман. Энди барчасини санаб ўтолмайман.\nОзодлик: Масалан кимларни?\nМўътабар Тожибоева: Мисол учун Мамадали Маҳмудов¸ Санжар Умаров¸ Муҳаммад Бекжон¸ Мурод Жўраев¸ Самандар Қўқонов¸ Аъзам Турғунов¸ Рашид Бекжон¸ Юсуф Жума¸ Машраб Жума¸ Солижон Абдураҳмонов¸ Аъзам Фармонов¸ Алишер Кароматов¸ Исроил Холдоров ва ҳоказо. Бу ва бошқа маҳбусларнинг озод қилинишини Ўзбекистон ҳукуматидан талаб қилишларини илтимос қилмоқчиман.\nАҚШ Давлат департаментининг “Жасоратли аёллар... Узоқни кўзловчи аёл” мукофоти Мўтабар Тожибоевага 11 март куни тақдим қилинади.


Фотобомба: Россиянинг Су-27 қирувчиси Америка бомбардимончилари йўлини қандай тўсди?\n14:18 / 10.06.2017\nАҚШ мудофаа вазирлигининг Twitter’даги саҳифасида Америка бомбардимончилари Болтиқ денгизи устида Россиянинг Су-27 самолёти томонидан тутиб олиниши тасвирланган кадрлар эълон қилинди. Маҳкамадагилар суратларни фотобомба, деб аташди ҳамда тўсиш жараёни хавфсиз бўлганини таъкидлаб ўтишди.\n9 июнь кунги Baltops машқлари давомида олинган кадрларда Россиянинг Су-27 қирувчи самолёти тасвирланган, у B-52 бомбардимончиси, иккита B-1B Lancer товушдан тез ҳаракатланувчи бомбардимончиси, шунингдек KC-135R ёқилғи қуйиш самолётидан иборат бўлган гуруҳга ҳамроҳлик қилган, деб хабар бермоқда CBS News.\nАввалроқ Пентагон расмий вакили Жефф Дэвис Россиянинг Су-27 самолёти KC-135R йўлини тўсгани ҳақида хабар берди. Унинг таъкидлашича, бундай ҳаракат хавфсиз бўлган.


Россия Марказий банки режадан ташқари йиғилишда асосий ставкани 14 фоиздан 11 фоизга туширди. Регулятор ставкани пасайтириш тўғрисидаги қарорини «нархлар ўсишининг сезиларли секинлашиши» билан изоҳлади.\nКонституцияни ўзгартириш бўйича келиб тушган таклифлар, 1hls.uz`нинг президент фармони билан тугатилгани, Жамшид Қўчқоровдан камбағалликни 2 баравар қисқартириш режалари, бачадон бўйни саратонининг олдини олиш йўллари, мактабларда таълим сифати ҳақида гапирган президент, Meta компаниясидан $3 млн сармоя жалб қилган 2 ўзбек дастурчи ва бошқалар — «Газета.uz»нинг 26 майдаги энг муҳим хабарлари дайжестида.\nЎзбекистон Метан бўйича глобал мажбурият дастурига қўшилди. ЕТТБ мамлакатга метан чиқиндиларини камайтириш бўйича миллий дастурини ишлаб чиқишига ёрдамлашади. Асосий эътибор энергетика, қаттиқ маиший чиқиндилар ва агробизнесга қаратилади.\nҚаршида бир гуруҳ такси ҳайдовчилари хавфсизлик камарини тақмаганлик учун жавобгарликдан норози бўлиб йўлни тўсиб қўйди. Ўзбекистон ИИВ ЙҲХББ ҳолат бўйича муносабат билдирди.\nПрезидент ҳокимларнинг иш ўринлари яратиш бўйича режалари қониқарсиз эканлигини танқид қилди. Вилоят ҳокимларига қўшимча 110 минг иш ўрни ташкил этиш, камида 1 млрд долларлик экспорт учун шароит яратиш вазифаси қўйилди. Бундан ташқари, ЭИЗлардаги лойиҳаларни экспертиза қилиш ваколати ҳамда саноат зоналарнинг маъмурий кенгашлари ваколати Инвестициялар вазирлигига ўтказилди. Зоналардаги ерлар энди ҳокимликлар томонидан эмас, балки дирекциялар томонидан аукционга қўйилади.\nТошкент шаҳар ИИББ ходимлари Янгиҳаёт туманидаги 1 гектар ерни 1 миллион долларга сотишни ваъда қилган икки нафар шахсни қўлга олди.\nУчқудуқ туманида танишлари ёрдамида бир фуқарони заводга ишга киритиб қўймоқчи бўлган шахс сўралган 5 минг долларни олаётганида қўлга олинди.\nБекназар Абдикамалов ва Азиз Муртазаев сингапурлик ҳамкори Жастин Ким билан биргаликда руҳий саломатлик бўйича стартап учун Meta компаниясидан 3 млн долларлик грантни ютиб олди. Лойиҳа руҳий саломатлик хизматини янада қулайроқ қилиш учун онлайн маслаҳат сеансларини ўз ичига олади.\nКонституциявий комиссия аъзоси, депутат Бобур Бекмуродов Асосий қонунни ислоҳ қилиш бўйича таклифларни қабул қилиш, саралаш ва қонун лойиҳасида акс эттириш жараёни қандай амалга оширилишини тушунтириб берди. Унинг сўзларига кўра, таклифлар веб-саҳифа, Telegram-бот, почта, давлат ташкилотлари орқали қабул қилинади, таҳлилчилар гуруҳи уни саралайди ва комиссияга киритади. «Асосий принцип — бу таклиф юбориш қулай ва инклюзив бўлиши керак», — деди у.\nПрезидент Шавкат Мирзиёевнинг 6 апрелдаги фармони билан аҳолини кунлик юриш ва югуришга тарғиб қилиш мақсадида яратилган «Соғлом турмуш тарзи» (1hls.uz) платформаси фаолияти тугатилган. Январь ойида ушбу платформа фойдаланувчилари сонини ошириш учун давлат бюджетидан 100 млрд сўм маблағ ажратилиши ҳақида президент қарори имзоланган эди.\n«Мактабларда таълим сифатига қандай эътибор берсак, маънавиятга ҳам шундай эътибор беришимиз керак» — Шавкат Мирзиёев\nПрезидент Шавкат Мирзиёев мактаб таълимидаги ислоҳотларга бағишланган навбатдаги йиғилишни ўтказди. Ўқитувчиларнинг жамиятдаги нуфузини ошириш, замонавий малакали педагог кадрларни тайёрлаш зарурлиги яна бир бор муҳокама қилинди. Кимё, биология, физика ва математика ўқитувчиларини касбий аттестациядан ўтказиш тизимини жорий этиш тўғрисида қарор қабул қилинди.\nЎзбекистонда миллий спорт турлари бўйича уч босқичли мусобақалар ўтказилади\n2023 йил 1 мартдан бошлаб миллий спорт турлари бўйича уч босқичли республика ўйинлари ташкил этилади. Шунингдек, ҳар йили Тошкент шаҳрида «Uzbekistan Ethno Games» республика фестивали бўлиб ўтади. Хивада эса ҳар икки йилда бир маротаба Халқаро этноспорт фестивали ташкил қилинади. Ҳар бир ҳудудда от спорти турларига тегишли анжомлар дўкони очилади.\nКорхоналарга «ақлли» сув ҳисоблагичларини ўрнатиш талаби қўйилади\n2023 йил 1 январдан бошлаб тадбиркорлар ақлли сув ҳисоблагичларини ўрнатишлари шарт бўлади. Шу билан бирга, улар ҳисобга олиш асбобларини сотиб олишлари сабабли солиқ миқдорини 4 БҲМгача камайтириш ҳуқуқини оладилар. 2023 йилдан аҳоли учун муддати ўтган ҳисоблагичларни алмаштириш «Ўзсувтаъминот» АЖ ҳисобидан амалга оширилади.\nБанклар махсус ҳисобварақларни ёпишни бошлайди\n15 июндан бошлаб хўжалик юритувчи субъектларнинг банкларда очилган махсус мақсадли ҳисобварақлари ёпилади. Ёпилгандан кейинги қолдиқ уларнинг асосий ёки иккиламчи ҳисобига ўтказилади.\nC&А компанияси Ўзбекистон бозорига қайта кириб келишга тайёргарлик кўрмоқда\nЎзбекистон Республикасининг Германия Федератив Республикасидаги Элчихонаси кўмагида Ўзбекистон Савдо-саноат палатаси раиси Даврон Ваҳобов Германиянинг Дюсельдорф шаҳрида Европанинг C&A компанияси вакиллари билан учрашди.\n1 2 3 4 … 1377


Ўзбекистонда шу вақтгача қанча вакцина қўллангани, қанча одам коронавирусга қарши тўлиқ босқичларда эмлангани, қайси қатламлар энг кўп вакцина олгани ҳақида маълум қилинди.\nСоғлиқни сақлаш вазирлиги матбуот хизмати раҳбари Фурқат Санаев Ўзбекистонда амалга оширилаётган коронавирусга қарши чора-тадбирлар, шунингдек, вакцинация жараёнининг икки ойлик таҳлили бўйича баёнот берди.\nФурқат Санаев / Соғлиқни сақлаш вазирлиги\nШу вақтгача юртимизда қанча вакцина қўлланди?\nЎзбекистонда март ойи охирида вакцинациянинг биринчи босқичига, апрель ойи охирида иккинчи босқичга, май ойида эса учинчи босқичга старт берилди.\nЎзбекистонга шу вақтгача:\nAstraZeneca’нинг — 660 минг доза;\nZF-UZ-VAC2001’нинг — 3 ярим миллион доза;\n«Спутник V» вакцинасининг — 170 минг доза партиялари келтирилган.\nАпрель-май ойлари давомида 2 миллион дозадан ортиқ вакцина қўлланиб, биринчи босқичда 1 354 785 нафар, иккинчи босқичда 714 239 нафар, учинчи босқичда эса 494 нафар фуқаро эмланди.\nШу йилнинг 31 май ҳолатига кўра, икки ой давомида Ўзбекистонда фуқаролар:\n646 минг 116 доза AstraZeneca;\n1 миллион 351 минг 807 доза ZF-UZ-VAC2001;\n71 минг 595 доза «Спутник V» вакцинаси билан эмланган.\nШу вақтгача аҳолининг қайси қатлами энг кўп вакцина олди?\nЎзбекистонда эмлаш жараёнлари бошланганда биринчи галда Қорақалпоғистон Республикаси, вилоятлар марказлари, Тошкент шаҳри ва бошқа катта шаҳарлар, кейинчалик туман марказлари ва кичик шаҳарлар аҳолисини, ундан сўнг эса бошқа ҳудудларни оммавий эмлаш тадбирлари билан қамраб олиш кўзда тутилганди.\nУшбу режа асосида апрель ойида Қорақалпоғистон Республикаси, вилоятлар марказлари, Тошкент шаҳри ва бошқа катта шаҳарларда 65 ёш ва ундан ошган фуқаролар ва тиббиёт ходимлари оммавий эмлаш тадбирларига жалб қилинган бўлса, кейинчалик туман марказлари ва кичик шаҳарларда яшовчи аҳоли ҳам эмлашга жалб этилди.\nКейинчалик яна учта аҳоли қатлами - мактаб ва мактабгача таълим муассасалари ходимлари, сурункали касаллиги бор фуқаролар ҳам эмланиши бошланди.\n31 май ҳолатига кўра, улар орасида энг кўп эмланган аҳоли қатлами бу 65 ёш ва ундан ошган фуқаролар бўлиб, уларга икки ой мобайнида 747 минг 201 доза вакцина қўлланган.\nУшбу аҳоли қатламига қўлланган вакциналарнинг:\n418 минг 797 дозаси 1-босқичда;\n328 минг 286 дозаси 2-босқичда;\n118 дозаси 3-босқичда фойдаланилган.\nШунингдек, тиббиёт ходимларига қўлланган вакциналар миқдори ҳам ярим миллион дозадан ошиб, ушбу кўрсаткич бўйича иккинчи ўринда турибди.\nИкки ой давомида қайси ҳудудлар эмлаш жараёнларида фаол бўлди?\nВакцинациянинг биринчи (апрель) ойида Фарғона вилоятида 123 минг доза, Наманган ва Андижон вилоятларида эмлаш кўрсаткичлари 90 минг дозадан ошган эди.\nМай ойи охирига келиб, Фарғона, Андижон, Наманган ва Самарқанд вилоятларининг ҳар бирида 200 минг дозадан ортиқ вакцина қўлланди.\nШунингдек, Қорақалпоғистон Республикаси, Жиззах, Навоий ва Сирдарё вилоятларидан ташқари барча ҳудудларда 100 минг дозадан ортиқ вакцина қўлланган.\nЎзбекистонда неча киши коронавирусга қарши тўлиқ босқичларда эмланди?\n«Спутник V» ва Astra-Zeneca вакциналари икки босқичли эмланиш билан инсон организмида юқори даражада иммунитет ҳосил қилинишига ёрдам беради.\nZF-UZ-VAC2001 вакцинасида эса тўлиқ уч босқичда эмлангандан сўнг инсон организмида етарлича антитана ҳосил бўлишига эришиш мумкин.\nИкки ой мобайнида 2 миллион 69 минг 518 доза вакцина қўлланган бўлса, шундан 348 минг 302 нафар киши тўлиқ босқичларда эмлаб бўлинди.\nAstraZeneca билан 321 минг 906 нафар киши\nZF-UZ-VAC2001 билан 494 нафар киши,\n«Спутник V» вакцинаси билан эса 25 минг 902 нафар киши барча босқичларда тўлиқ эмланди.


"Жамоа! Бригада! Бизга қўшил!": Xiaomi, Vivo, Oppo ва Realme бирлашишди! - Terabayt.Uz\nXiaomi, Vivo ва Oppo компаниялари ўзларига тегишли бўлган смартфонлар аро маълумот алмашишни осон ва қулай қилиш мақсадида бирлашишганини маълум қилишди.\nОддийроқ қилиб айтганда, энди ушбу компаниялардан бирига тегишли смартфондан иккинчи компанияга тегишли смартфонга ўтишда фойдаланувчилар ўзларининг шахсий маълумотларини қандай қилиб янги смартфонга ўтказиш ҳақида қайғурмаса ҳам бўлади.\nXiaomi, Vivo ва Oppo максимал даражада турли форматдаги барча шахсий маълумотларни энг юқори тезликда хеч қандай интернет-трафик ёки иловаларсиз алмашинишни кафолатлайди.\nУшбу уч смартфонсоз бошқа компанияларни ҳам “жамоа”га қўшилишга чорлаган. Айтиш керакки, бир неча дақиқа олдин Realme компанияси ушбу таклифни қабул қилганини маълум қилди. Кўрамиз, яна қайси бренд фойдаланувчилар фойдасини кўзлар экан.\n#Oppo #Vivo #Xiaomi #андроид смартфон #Хитой смартфонлари #маълумотлар алмашиш


Суҳбатдошимиз профессор Азамат Акбаров 1977 йил Самарқанд шаҳрида таваллуд топган. Самарқанд давлат чет тиллари институтининг инглиз филологияси йўналишини тамомлаган. 2003 йили Швециянинг Даларна университетида сиёсатшунослик йўналиши бўйича иккинчи магистр илмий даражасини қўлга киритган. 2009 йили Жанубий Кореяда инглиз тилшунослиги йуналишида докторлик диссертациясини ёқлаган. 1999-2001 йилларида Самарқанд давлат чет тиллар институтида фаолият юритган. 2004-2006 йилларида Жанубий Кореянинг Пусан чет тиллар университетида Ўрта Осиё тадқиқотлари факультетида ўзбек тили, тарихи, маданияти йўналишида дарс берди. Жанубий Кореяда илк бор ўзбек тилини ўрганаётган корейс талабалари учун 200 бетлик дарсликка муаллифлик қилди, бу китоб ҳали ҳам ушбу мамлакатда ягона ўзбек тили дарслиги ҳисобланади. 2009 йилдан 2016 йилгача Босния ва Герцеговина пойтахти Сараево шаҳридаги халқаро Бурч университетида “Инглиз тили ва адабиёти” кафедраси мудири, Педагогика факультети декани, ва ушбу университетнинг (2012-2016) илмий ишлар ва халқаро муносабатлар бўйича проректори лавозимида фаолият юритди. 2016 йил сентябридан Ал Фаробий номидаги Қозоқ миллий университети умумий тилшунослик ва европа тиллари кафедраси профессори лавозимида ишлаб келмоқда. А.Акбаров фаолияти давомида халқаро андозаларга мос лойиҳалари билан дунё тилшуносларининг диққат-эътиборини жалб этди.\nСўнгги 16 йил давомида 60 дан ортиқ давлатда ўтказилган илмий конференция, симпозиум ва семинарларда қатнашиб, 150 дан ортиқ мақола, 15 та китоб нашр қилди, 8 та лойиҳа устида ишлади. 10 дан ортиқ халқаро тилшунослик (амалий, когнитив) ва таржимонлик ассоциацияси аъзоси. 2017 йил декабр ойида «Чет тилини ўргатишдаги ёндашув ва усуллар: назариядан кўникмаларгача» китоби чоп этилди.\nSof.uz сайти ёш олим билан бўлиб ўтган суҳбатни диққатингизга ҳавола этади.\n— Суҳбатни болалик орзуингиздан бошласак. Мурғак тасаввурингиз билан қайси касб эгаси бўлишни орзу қилгансиз-у, ҳозир нимани орзу қиласиз?\n— Агар бошланғич синф болаларидан улғайганида қайси касб эгаси бўлишини сўрасангиз, уларнинг орзуларидан ҳайратга тушасиз. Кейинчалик бу истакларни ҳаёт ўзгартириб юборади. Агар болаликда орзу қилган касбингизни эгаллаган бўлсангиз, жуда бахтли инсонлардан бирисиз. Мен дипломат бўлишни орзу қилар эдим. Жаҳон иқтисодиёти ва дипломатия университети Тошкент шаҳрида жойлашгани, азим пойтахтда қариндош ёки танишларим бўлмаганлиги сабабли, бу ерда ўқий олмадим. Чет тилларни ўрганишга кучли лаёқатим борлигини сабабли шу йўналишни танладим. Мақсадларимни ўзгартирган бўлишимга қарамай, болаликдаги хаёллар мени ҳамон тарк этмаётгандай туюлади. Бу орзу мени Швециянинг Даларна университетида сиёсатшунослик бўйича иккинчи магистрлик унвонини олишга чорлади. 70 дан ортиқ мамлакатларда бўлган, дипломат мутахассислигини эгаллаган бўлсам-да, бу касбда ҳали ишлай олмадим. Аммо, ҳали ҳам элчи бўлиб фаолият юритиш орзуим бор.\n— Биринчи устозингизни қандай хотирлайсиз?\n— Ҳаёт сабоқларини биринчи бўлиб отамдан ўрганганман; у менга ҳарф танитган, шахмат ва футбол ўйнашни ўргатган. Мактабда ҳар бир ўқувчининг ўзи яхши кўрган, ҳурмат қилган устози бўлади. Ким ҳақида гапираётганимни тушуниб турибсиз; у дунёқарашингизни ўзгартирган, ўзингизга ишончингизни оширган ва сабоқлари умрбод хотирангизда қоладиган инсон. Афсус, байрамларга бир кун қолганда шошилиб табрик хатлари ёзишдан нарига ўтмай, бундай ажойиб инсонларга ўз миннатдорчилигимизни том маънода изҳор этмаймиз. Баъзан йиллар ўтмагунча, бу инсонлар бизга нималарни ўргатганини англамаймиз. Бошланғич синф устозим ва француз тили ўқитувчимиз ҳақида шундай дейишим мумкин. Афсуски, мен яна икки хил — қўпол ва шавқатсиз, болаларни ҳар дамда китоб ёки ҳасса билан уришга тайёр ўқитувчиларни унута олмайман.\n— Қайси воқеа ҳаётингизда бурилиш ясаган?\n— Ҳаётимизда бурилиш нуқталари турлича бўлиши мумкин. Масалан, бирор устоз билан учрашиш фаолият пиллапоялари томон етаклайди; кафе тўсиғи олдида кутилмаганда содир бўлган учрашув оила қуришга олиб келади; бахтсиз воқеа атлет бўлиш орзуларини чил-парчин қилиб юборади ва ҳаётда бошқа йўлга бошлайди. 1995 йилда мен лицейни битирувчи курсида ўқир эдим. Ёшим атиги ўн саккизда ва университет қабул имтиҳонларининг натижалари қандай чиқишини ўйлаб қийналиб кетдим. Шу йил ўқишга қабул қилиндим. Бу ҳаётимнинг бурилиш нуқтаси бўлди, чунки институга кира олмаганимда хозир умуман бошқа касб эгаси ва бошқа бир тақдир йулни босаётган бўлардим.\n— Чет тилини ўрганиш “яхши таассурот қолдирадиган” таржимаи ҳолга эга бўлиш ёки саёҳат қилишда қўл келадиган воситадан ҳам жиддийроқ аҳамиятга эга. У сизни ақллироқ, тез қарорга келувчи инсонга айлантиради ва ҳатто суҳбат олиб бориш қобилиятингизни оширади. Психологик тадқиқотлар ҳам икки ва ундан ортиқ тилда сўзлашиш афзалликларини намоён этмоқда. Икки тилни биладиган одамнинг мияси бир тилда сўзлашадиган одамникидан бошқача ишлайди. Француз тили мен ўрта мактабда ўрганган дастлабки чет тили бўлди, ва 9-синфга келиб инглиз тилини ўрганишни бошладим. Мен дарс вақтининг энг камида олти соатини суҳбатлашиш, интервью олиш методларини ўрганиш, ўқиш, ва тақдимотлар тайёрлаш билан ўтказар эдим. Ҳар куни турли китобларни ўқир эдим. Баъзан киши хаёлини бутун олам унга қарши фитна уюштирган ва чет тилини ўрганиш сенинг пешонангга ёзилмаган деган фикр қамраб олади. Умидсизликлар вақт ўтган сари йўқолади, муҳими, тил ўрганишга бўлган хоҳишни йўқотмасдан ва ўрганишда давом этиш зарур. Чет тилини муваффақиятли ўрганганлар ҳам бундай ўй-хаёллар билан курашади — чунки шахсан ўзим бир кўп тилларни ўрганиш жараёнида бундан ўтганман. Мен ҳар куни бирор ишни бажаришни қоида қилиб олган эдим. Ўрганишни бошлаган вақтдан муттасил сўзлашиш жуда муҳим, ва шунинг учун мен нисбатан қисқа муддат ичида бошқа тилда бенуқсон сўзлашиш даражасига етдим. Бошқа тилни ўрганишни бошлашдан олдин, ундан олдинги тилда юқори даражага эришишга ҳаракат қилдим — шу тарзда мен шунчалик кўп тилларни ўрганишга муваффақ бўлдим. Афсуски, бугунги кунда қўлланилаётган баъзи тил ўргатиш методлари талабаларнинг вақти ва пулини беҳуда сарфлайдиган машғулотлар холос. Тил ўқитувчилари чет тилини ўргатишда адабиётни ўқиш ва грамматик қоидаларни батафсил таҳлил қилишга эмас, балки кўпроқ суҳбатлашиш кўникма ва малакаларига алоҳида эътибор беришларини хоҳлар эдим. Бундай дарсларда ўқиш ва ёзишга асосий эътибор қаратилади ва сўзлашув ва тинглаб тушунишга жуда кам ёки умуман изчил эътибор берилмайди.\n— Инсон таълим олиш жараёнида ва ижтимоий ҳаётида юзлаб тўсиқларга учраб қоқилади ва йиқилади. Шундай бўлса-да, ҳаётнинг ушбу икки жабҳасидаги ҳолатларни битта муаммо деб қарамасликка ҳаракат қилиш жуда муҳим. Хатога йўл қуйишимиз табиий ва ҳиссиётлар ва ақл орасида мувозанатга эришиш учун вақт ва сабр кераклиги сабабли баъзан хатоларимизни дарҳол тузата олмаймиз. Бундай ҳолатларда инсон ўз эътиқоди ва ўзига бўлган ишончини, хусусан, кўп йиллар давомида аста-секинлик билан эришган режа ва орзуларнинг ушалганлиги ҳиссини йўқотмаслиги лозим! Булар Худо берган ҳар куни ўзингиздан ғурурланишингиз учун атиги бир неча сабаблар холос! Нью Йорк шаҳрида 1989 йилда туғилган Алия Сабур материлшунос олима. У 18 ёшида бундан 300 йил олдин ўрнатилган рекордни бекор қилган дунёдаги энг ёш профессор мавқеига эришган рекорд соҳибаси ҳисобланади. Олдинги рекорд соҳиби эса 1717 йилда Абердин Университети томонидан математика фанидан профессорликка тайинланган буюк Исаак Ньютоннинг шогирди Колин Маклорин бўлган. Бу факт инсоннинг барча оғир меҳнати саъй-ҳаракатлари ўз иқтидор ва ақлий қобилиятарингиз даражасига эришишга ёрдам беришини намойиш этади. Мен ҳам кўп натижаларга эришдим, аммо мен учун энг муҳими, доцентлик ва профессорлик унвонларини чет мамлакатда олган энг ёш ўзбекистонлик олимлардан бўлганлигимдир. 38 ёшимда, менга тўла профессорлик унвони берилди, ва бу Ўзбекистон таълим муваффақиятининг яхши кўрсаткичидир. Мен 14та докторлик диссертацияси ва 40та магистрлик ишларига илмий раҳбарлик қилдим. Бу каби ютуқларимдан фахрланаман.\n— Европанинг етакчи олий таълим муассасаларида сабоқ бергансиз. Бу жараёнда қандай қийинчиликларга дуч келгансиз? Ёки қандай қизиқарли воқеалар юз берган?\n— Педагогик фаолиятни танламаганимда дунё кўрмаган бўлар эдим. Чет элда ўқитувчилик қилиш фикри жуда мафтункор туюлиши мумкин. Шундай бўлса-да, ҳаётингизда биринчи марта рўпарангизда кўзларини катта очиб турган бир гуруҳ талабаларга қараб турганингизда бу шаҳар ташқарисига дам олишга чиқиш эмаслигини тушуниб етасиз. Жанубий Кореядаги меҳнат фаолиятимнинг биринчи куни университетнинг 2-курс талабаларига ўзимни таништираётганимда мени нималар кутаётгани ҳақида тариқча ҳам фикрга эга эмасдим. Тажриба қилиб синаб кўриш ва хатолар орқали, корейс тилини билмасам ҳам, ва талабалар инглиз тилида жуда чекланган даражада сўзлаша олган шароитда, талабалар билан тил топишишим лозим эди. Чет элларда ўқитувчилик касби билан шуғулланиш нафақат талабаларим, балки мен учун ҳам ўрганиш мактаби бўлди. У ердан мен ич-ичидан ўзгарган ва маърифатга эришган шахс бўлиб чиқиб келдим. Нафақат бу касбга бутун вужудим билан боғланиб қолганлигимни тушундим, балки яхшигина ўқитувчи эканимни ҳам англадим. Ишимдан завқ ола бошлаганимдан сўнг педагоглик қобилиятимга янада сайқал бера бошладим. Дунё улкан, гўзал, чалкаштирадиган, кўнгил қолдирадиган, ўзига тортадиган ва тинмай юраги уриб турадиган жой. Ўнлаб чет мамлакатларда яшаш менга сайёрамиз бўйлаб турли-туман ҳаёт шакллари ва тарзи ҳақида очиқ ўйлаш масаласини қўйди. Буни тушуниб етиш ҳар қандай мавжуд кўринишда лол қолдирувчи ва ҳайратомуздир.\n— Эшитишимизча, Босния университетида ўзбек тили тўгараклари фаолият юритар экан. Бу сизнинг ташаббусингиз билан амалга ошганми? Умуман, хорижликлар ўзбек тили, маданияти ва тарихини ўрганишга қандай қизиқиш билдиришади?\n— Мен гарчи марказий Европада яшаб, фаолият кўрсатган бўлсам-да, Ўзбекистон билан халқаро муносабатларни ривожлантириш, ўзбек илми, маданиятини Европада тарғиб қилишни ўзимнинг бош мақсадим, деб билгандим. Боснияда Ўзбекистоннинг шуҳратини имкон қадар ёйишга ҳаракат қилдим. Ҳар йили май ойида Боснияда ташкил этиладиган анъанавий Халқаро “Давлатлар куни” тадбирида Ўзбекистон бурчагини ташкил этиб, миллий либослар, таомларни тайёрлаб хорижликларга намоён қилдим. 2013-2018 йилларида ўзбекистонлик ўқитувчи-профессорлар билан ҳамкорликда кўплаб мақолалар ёздим, конференциялар ташкиллаш этдим. Бу ишларнинг ичида диққатга молиги — бу Туркияда 2014 йилда нашр қилинган “МОТИВ АКАДЕМИК” (2-сони) журналининг Ўзбекистонга бағишланган махсус сонидир. Бу нуфузли журналнинг Ўзбекистонга бағишланган махсус сони тайёрланди. Журналнинг ушбу сонига бош муҳаррирлик қилиш асносида ўзбекистонлик олимларнинг мақолаларини тўплаб, уларни таҳрирлаб, зарур ўринларда уларни инглиз тилига ўгиришга ҳаракат қилдим. Халқаро илмий-назарий журналдаги сараланган мақолалар мамлакатимизнинг бу соҳадаги илмий салоҳиятини дунё олимлари томонидан танилишига хизмат қилади. Бошқа номдаги халқаро илмий-назарий журнал — “Хорижий тилларни ўргатиш ва амалий тилшунослик” журналининг ҳам Ўзбекистонга бағишланган махсус сонининг 2015 йилда нашр қилиниши ҳам катта воқеа бўлди. Журналнинг бу махсус сони ўзбекистонлик хорижий тил мутахассислари томонидан тўпланган ва бу соҳанинг бутун мавзуларига бағишланган мақолаларни ўз ичига жамлади. Ушбу журнал менинг буюк мамлакатнинг фарзанди сифатида Ўзбекистон мустақиллигининг 24 йиллигига қилган камтарона совғам бўлди.\n— Олий таълим сиёсати умр бўйи таълим олишнинг калитидир ва бу фикр кўплаб мамлакатларда ёши катта аҳоли сонини тобора ошаётган шароитда алоҳида аҳамият касб этади. Тинмай ривожланиб бораётган глобал иқтисодиёт шароитида иқтисодий рақобатни илгари суриш асосий омиллардан биридир, ва у ижтимоий якдиллик ва фаровонликка олиб келади. Дунё мамлакатларида олий таълим муассасалари глобал рақобатга дош берадиган кўникма ва малакалар тадқиқотлар асосини олиб бориш ва жамият фойдаси учун билимларнинг беришини такомиллаштириш зарурати кундан кунга ошиб бормоқда. Сўнгги икки йил ичида Ўзбекистон олий таълим тизимида улкан ижобий ўзгаришлар содир бўлди. Шундай бўлсада, ҳали ўзбекистонликларга меҳнат бозорига керакли касб кўникмаларини ўргатиш ва тадқиқотлар ва инновациялар орқали иқтисодий ривожланишга ёрдам бериш борасида бажарилиши лозим бўлган ишлар кўп. Кейинги икки йил ичида олий таълим тизимида мамлакат иқтисодининг бошқа соҳаларига мос равишда бир қатор ўзгаришлар содир бўлди. Ўқитиш дастурлари қайта кўриб чиқилиши ва уларга ўзгараётган меҳнат бозори шароитларини ҳисобга олган ҳолда ўзгартиришлар киритиш лозим. Бундан ташқари, янги таълим ресурслари, асосан дарслик китоблар ўзбек тилига таржима қилиниб, эски адабиётларнинг ўрнига жорий қилиниши лозим.\nЎзбекистон Олий ва ўрта махсус таълим вазирлиги олий таълимни интернационализациялаштиришни устувор вазифа қилиб белгилаши лозим. Университетларга ўз узоқ муддатга мўжалланган лойиҳаларни ишлаб чиқишда автоном мустақиллик берилиши лозим, чет эллардан мутахассисларни таклиф қилиш учун вазирликдан рухсат олиш учун ёки халқаро конференция ташкил қилиш учун ойлаб кутиб туриш кераклигини бир тасаввур қилиб кўринг. Президентимиз Шавкат Мирзиёев бир қатор иқтисодий ва ижтимоий ислоҳотларни бошлаб юборгани туфайли Ўзбекистон дунёга ўз эшикларини очишни бошлаётган бир вақтда бунақа ҳолатлар бўлмаслиги лозим деб ўйлайман. Биз миллий таълим дастурларимизнинг халқаро ҳамжамият томонидан тан олиниши, дунё бўйлаб сифатли таълим олиш имкониятини ошириш, миллий таълим тизими сифатини янада яхшилаш, ҳамда кредит тўплашга асосланган тизимини барпо қилиш ва Ўзбекистон олий ўқув юртлари битирувчилари дипломига Европа Иттифоқи қўшимча сертификати қўшиб бериш йўли билан талаба ва ўқитувчиларнинг таълим мобиллигини оширишга эришишимиз лозим. Биз сифатли таълим олиш имкониятларини пайдо қилиб инсон капиталини ривожлантириш йўли билан таълимнинг рақобатбардошлигига эътибор бериб, уни кучайтиришимиз лозим; акс ҳолда университетлар сифатга эътибор бермасдан субсидия ёрдамини олаверадилар.\n— Ватанингизни соғинасизми? Она юрт ҳақида ўйлаганда кўз олдингизга биринчи бўлиб нима келади? Юртимизга қайтиб бирор олий таълим муассасасида дарс беришни истамайсизми?\n— Чет элга бориб ишлаб яшаш жуда қизиқарли бўлиши мумкин. Чет мамлакатлардаги ҳаёт ва қийинчилик инсонни шахс сифатида ривожлантиради, янги кўникма ва малакаларни ўргатади ва қобилиятларни чархлайди, ҳаётнинг янгидан-янги маъноларини очиб беради, ва одатда уларни кўп йиллар эслаб юрадиган қимматли хотираларга айлантиради. Бироқ, “бегона мамлакатда ишлаб яшашнинг салбий томонлари” ҳам мавжуд. Ўз ватанларидан узоқда яшаб юрган одамлар ўзларини қандайдир бир “қамалиб қолгандай, у ерда ҳам, бу ерда ҳам эмасдай” ҳис қилишади. Бегона мамлакатда яшаш вақтинча деб қабул қилинганлиги учун, кўпчиликка бу туйғу тушунарли. Чет элларда вақтинча яшаб юрганда инсонни ватанда қолган тенгдошлари, қариндошлари ва дўстларининг ҳаётлари ҳам давом этиши асосий хавотирга соладиган масаладир: янги оилалар қурилади, одамлар лавозимларда кўтариладилар ва уйлар қурадилар. Ҳатто янги кўникмалар, тажриба ва режалар бор бўлсада, ватанга қайтган пайтда, кечаги саёҳатчи ўзига янги иш топиши кераклиги, янги яшаш жойи ташкил қилиши ва ижтимоий алоқаларни тиклаш кераклиги каби масалаларга дуч келади. Ўзга мамлакатда бир муддат яшаш одамни бутунлай ўзгартириб юбориши кўпчилигимизга яхши маълум. Шу сабабдан, мен Президентимиз Шавкат Мирзиёевнинг чет элларда яшаб–ишлаб юрган ватандошларни ватанга қайтишлари ва Ўзбекистон равнақига ҳисса қўшишга чақирганини ҳурмат билан қабул қилдим. Ҳозирги кунда мен ўзим олган бой тажрибамни баҳам кўришни хоҳлайман. Ўзбекистон шунчаки мамлакат эмас, у замин, минтақа, борадиган жой ва шу билан бирга ранглар, маданият ва ўзларини ўзбекистонлик бўлганларидан ғурурланадиган ва устун ҳис қиладиган турли туман инсонлар ҳамдир. Энди масала, инсон ўз ватани, яъни Ўзбекистон каби хилма-хил шароитлари кўплаб одамларнинг ҳаёт турмушларини ўтказишга имкон бераётган мамлакатнинг ҳаётига қандай қилиб ўз ҳиссасини қўша олишида. Том маънодаги, содиқ, дунёвий қарашларга эга ва шунингдек ватанни севувчи ўзбек сифатида мен қўлимдан келган ҳамма нарса билан ўз ватанимга, туғилиб ўсган диёрим Ўзбекистон равнақига ҳисса қўшиш ниятим бор. Мен билган ҳар қандай инсон буни айта олиши мумкин, аммо ҳар бир инсон буни самимий айта олармикан? Ўзбекистон бизга шунча кўп нарсалар берганки, биз ундан фақат қарздор бўлиб қолаверамиз, ваҳоланки асл ўзбекистонлик бу ўз ватанидан қарздорликни ҳис қила олган инсонлардир. Чет элга илк бор чиққанимда, халқаро тажрибам умуман йўқ эди, эндиликда эса ўз соҳамда мени халқаро майдонда танишади. Шу тариқа, мен Ўзбекистонга ўзимнинг халқаро тармоқлар яратиш тажрибамни олиб келиш орқали ва таълим соҳасида ишлаб, бир гуруҳ ёш авлод вакилларига таълим ва тилларни ўзлаштиришда яшил чироқ бериш билан Ўзбекистон равнақига ҳисса қўшишим мумкин.


Ким сукут сақласа, нажот топади\nАллоҳ таоло инсонга кўпдан кўп неъматларини ато этган. Улуғ неъматлардан бири тил инсонга Аллоҳни зикр этиш, Қуръон тиловат қилиш, инсонларни тўғри йўлига чақириш ва Аллоҳ рози бўладиган ўринда ишлатиш учун берилган.\nТил – инсоннинг жисмонан кичик аммо масъулият ва вазифа жиҳатидан эътиборга молик аъзосидир. Шунинг учун ҳам Қуръони каримда Аллоҳ таоло уни миннат қилиб:\n.أَلَمْ نَجْعَلْ لَهُ عَيْنَيْنِ وَلِسَانًا وَشَفَتَيْنِ\nяъни: “Ахир, Биз унга икки кўз, тил ва икки лаб пайдо қилмадикми?!” дейди. (Балад, 8-9 оятлар).\nШундай экан, тилнинг фойдаси билан бирга хатари ҳам жуда катта эканини унутмаслик лозим бўлади.\nШунинг учун шариатимиз сукут сақлаган кишини кўплаб жойларда мадҳ қилган ва сукут сақлашга тарғиб ҳам қилган.\nҲадиси шарифда шундай дейилган:\nعَنْ عَبْدِ اللهِ بْنِ عَمْروٍ قَالَ: قَالَ رَسُولُ الله صلى الله عليه وسلم: «مَنْ صَمَتَ نَجَا».\nяъни, Абдуллоҳ ибн Амр розияллоҳу анҳумодан ривоят қилинади: “Расулуллоҳ соллаллоҳу алайҳи васаллам: “Ким сукут сақласа, нажот топади”, дедилар”. Термизий ривоят қилган.\nАнас ибн Молик розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Банданинг қалби тўғри бўлмагунча, унинг имони тўғри бўлмайди. Уни тили тўғри бўлмагунча, қалби ҳам тўғри бўлмайди. Унинг ёмонликларидан қўшниси омонда бўлмаган киши жаннатга кирмайди”, дедилар”. Имом Аҳмад ривоят қилган.\nАнас розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Меърожга чиққанимда, мисдан бўлган тирноқлар билан юзлари ва кўксиларини тирнаётган бир қавмнинг олдидан ўтдим. Шунда мен: “Эй Жаброил, булар кимлар?”, дедим. У: “Булар (дунёда) одамларнинг гўштларини еб, уларнинг обрўларини тўкадиганлар”, деди” дедилар.\nИмом Қуртубий раҳматуллоҳи алайҳ: “Ғийбатнинг гуноҳи кабира эканида ихтилоф йўқдир, шунинг учун ғийбат қилган киши Аллоҳ азза ва жаллага тавба қилиши лозим”, деган.\nШунингдек, баъзи инсонларни ғийбат қилиш бошқа инсонларни ғийбат қилишдан кўра гуноҳи янада оғирроқ бўлади. Яъни, Аллоҳ таолонинг дўстлари бўлган уламоларни ғийбат қилишнинг гуноҳи жуда ҳам оғир бўлгани учун Ибн Асокир раҳимаҳуллоҳнинг:\n“Уламоларнинг гўшти заҳарлидир!-деганлар. Яъни, оддий одамларни ғийбат қилган инсон гуноҳи кабира орттиради, бу гуноҳининг жазосини охиратда албатта тотади. Ҳа, инсон заҳарланган гўштни еб ўлгани каби, уламоларни ғийбат қилган киши ҳам дунё ва охиратини барбод қилади.\nҒийбатнинг каффорати икки қисмдир. Афсус-надомат ва тавба қилса, Аллоҳнинг ҳаққини адо қилган бўлади. Кейин эса ғийбат қилинган одамни кўрганда ундан кечирим сўраши шарт. Зеро, Расулуллоҳ саллаллоҳу алайҳи васаллам бизларни мана шу нарсадан огоҳлантириб шундай деганлар: “Кимнинг зиммасида бир биродарининг обрўси ёки молига тегишли бирор ҳаққи\nбўлса, динор ва дирҳамлар ўтмайдиган (қиёмат) куни келишидан олдин ҳаққини адо қилсин. Чунки у кунда бунинг ҳасаноти ҳақдорга олиб берилади. Агар ҳасанотлари бўлмаса, биродарининг гуноҳлари унинг гуноҳларига қўшиб қўйилади”(Муттафақун алайҳ)\nАшраф Али Таҳонавий раҳимаҳуллоҳ ғийбат ҳақида: “Аниқ гап шуки, ғийбат гуноҳи кабира. Агар бир ғийбатчидан азиятланиш ниҳоят даражада кам бўлса, у гуноҳи сағира бўлади”, деганлар. Яъни, ғийбат қилинган киши ўзи борасида қилинган ғийбатни эшитган чоғда хафа бўлмай, бепарво қараса, мазкур ғийбат гуноҳи сағира бўлади.\nАбдуллоҳ ибн Муборак Суфёни Саврийга айтибдилар: “Абу Ҳанифа бунчалар ғийбатдан узоқ, ҳаттоки душманини ҳам ғийбат қилмайдия, чунки у киши ақлли, ўзидан ҳасанотни кетказишни хоҳламайдиларда» дедилар.\nЧунки инсон гапирдими хато қилиш эҳтимоли кўпаяди, кераксиз гап гуноҳ бўлиши тайин, демак у иложини борича жим турса , фақат ўзига керакли гапни гапирса, савобли гапларни гапирса, ана ўша одам нажот топади.\nҒийбат қилувчи киши золим, ғийбат қилинган эса мазлум бўлади. Аллоҳ таоло қиёмат куни банда билан банданинг ўртасидаги тушмайди ва ўз ҳолида қолдиради. Яъни, золимнинг савобидан мазлумга олиб берилади ёки мазлумнинг гуноҳларидан золимга юклатилади. Банда қиёмат куни ўзининг дунёда қилган яхши амалларини ўзга кишининг номаи аъмолида, айниқса, дунёда ўзи ёқтирмай, ўзи ғийбат қилган кишининг номаи аъмолида кўриши қанчалар аянчлидир.\n/ Ким сукут сақласа, нажот топади


ХТВ Конституция кунига бағишлаб мега танлов эълон қилди. Танловнинг Конституцияга қанчалик алоқаси бор? Блогер муносабати — Bugun.uz\nХТВ Конституция кунига бағишлаб мега танлов эълон қилди. Танловнинг Конституцияга қанчалик алоқаси бор? Блогер муносабати\n15:12 | 23-11-2021\nШу кунларда Халқ таълими вазирлиги Ўзбекистон касаба уюшмалари федерацияси Ижроия қўмитаси билан ҳамкорликда умумтаълим мактабларининг 10–11-синф ўқувчилари ўртасида «Менинг Президентим» мавзусидаги танловни эълон қилгани муҳокамаларга сабаб бўлмоқда. Сабаби танловнинг Конституция қабул қилинган кун муносабати билан ўтказилаётгани бўлди. Бу жиҳат эса кўплаб саволларни келтириб чиқармай қолмади. Жумладан, блогер Темурмалик Тожиддинзода бу ҳақда қуйидагича муносабат билдирди.\nТанлов жорий йилнинг 20 ноябридан – 20 декабрига қадар тўрт босқичда (мактаб, туман (шаҳар), вилоят ва республика) амалга оширилади.\nВазирликнинг расмий саҳифасида хабар берилишича, Конституция куни муносабати билан 10–11-синф мактаб ўқувчилари орасида «Менинг Президентим» мавзусида танлов эълон қилинади. Унда қуйидаги талаблар ҳам ўрин олган:\n— мактаб босқичида «Янги Ўзбекистон мени нигоҳимда» мавзусида эссе ёзиш;\n— туман (шаҳар) босқичида «Янги Ўзбекистон — янги имкониятлар» мавзусида иншо ёзиш;\n— вилоят ва республика босқичларида «Менинг Президентим» мавзусида тақдимот тайёрлаш ва уни 15 дақиқа давомида ҳакамлар ҳайъатига тақдим этиш.\nТанловда 3 нафар ғолиб аниқланиб, уларга турли имтиёзлар берилади.\nЖумладан, танловнинг 1-ўрин соҳибига 3 йиллик, 2-ўрин соҳибига 2 йиллик, 3-ўрин соҳибига 1 йиллик тўлов-шартнома пулларини тўлаб бериш ёки грант асосида талабаликка қабул қилинса, мазкур маблағлар миқдорида мукофот пуллари ваъда қилинган.\nТанловнинг республика босқичида 1, 2 ва 3-ўринни эгаллаган ғолиб ўқувчиларнинг устозлари мос равишда 30 миллион, 20 миллион, ва 10 миллион сўм пул маблағлари билан мукофотланадилар. Шунингдек, танловнинг республика босқичи ғолиблари (1-, 2-, 3-ўрин) таълим олаётган мактаблари директорларига биттадан ноутбук топширилар экан.\nБош қонун қабул қилинадиган санада Президент улуғланиши кўпроқ Туркманистонни эслатиб юбормадими? Аслида, худди собиқ иттифоқ давридагидай ёшларнинг фикрлаш доирасини ҳам тепадаги амалдорлар белгилаб бермаслиги керак, улар ишонган мафкураларга ёшлар ишонишга мажбур эмас, яккаҳокимлик ва диктатурани қўллаб-қувватловчи ғоялар коммунистлар байроғи қулагандаёқ қулаган, буни тан олишлари учун бугунги рақамли замонга тик қараш кифоя.\nИккиёқлама ҳуқуқий тизим: бир ёқда эркин инсонни шакллантиришга йўналган янги Ўзбекистон таълим тизимидаги ўзгаришлар ҳақидаги бонг уришлар, иккинчи томонда буларни умумлаштириб бўлмайдиган турли кўрик-танловларни ҳеч қандай мезон билан оқлаб бўлмайди.\nМасаланинг иккинчи томони, мазмунан бир-биридан фарқ қилувчи гаплар билан чиқаётган халқ таълими тизимидаги матбуотчилар ва абсурд танловларга сарфланаётган миллионлар реалликни мифга айлантиришга эмас, мактабларнинг моддий-техник базасини шакллантиришга сарфланиши керак (ҳали ҳам кўриниши оғилхонадан сал фарқ қилувчи қишлоқ мактаблари мавжуд).\nБу танловга Касаба уюшмаси ҳам бош-қош бўлиш ўрнига, ҳудудий касаба уюшмалари билан боғланиб, мактабдаги ночор ўқувчиларнинг ўқув қуроллари, иссиқ кийимларини олиб бериши мақсадга мувофиқ бўларди. Касаба уюшмасининг қониқарсиз фаолиятини бундан аввал ҳам муҳокама қилгандик.\nМаълумотларга кўра, ушбу ташаббус Шерзод Шерматовдан чиққан, янги вазирнинг бунга алоқаси йўқ. Бу ҳақда вазирлик матбуот хизмати маълум қилган. Янги халқ таълими вазири ўқувчиларнинг хулқ-атвор моделини бузувчи бундай тадбирларга чек қўяди, деб умид қиламиз, қолаверса, ХТВ тизимида 9 ойда 76,5 миллиард сўмлик молиявий хато-камчиликлар, шундан 16 миллиард сўмлик ўғирлик ва камомад аниқланганини ҳали ёдимиздан чиқарганимиз йўқ.


Ўзбекистон ИИВ Тошкентда юз берган икки ёнғин сабабларини ўрганмоқда - 09.02.2017, Sputnik Ўзбекистон\nТошкент шаҳрида ҳафта давомида икки йирик ёнғин содир этилган: 7 феврал куни "Манас" ресторани ёниб кулга айланган бўлса, куни кеча қурилиш моллари бозорига ўт... 09.02.2017, Sputnik Ўзбекистон\n21:27 09.02.2017 (янгиланди: 22:20 09.02.2017)\n© Sputnik / Антон Денисов / Фотобанкка ўтишЎт ўчирувчи\nТОШКЕНТ, 9 фев — Sputnik. Ўзбекистон ИИВ Тошкентда юз берган икки ёнғин юзасидан ахборот берди.\n"2017 йилнинг 7 феврал куни Тошкент шаҳар, Йаккасарой туманида жойлашган «Мангит-Арт» МЧЖга қарашли "Манас» кафе-ресторанида ёнғин содир бўлиб, 380 кв. метр майдонда ўтов қилиб қурилган айвон ва жиҳозлари ёнган. Ёнғин қўшни бинога тарқалишидан "Паризод" МЧЖга қарашли бинонинг 370 кв. метр майдонда том қисми ёниб зарарланган.\n2017 йилнинг 8 феврал куни Тошкент шаҳар, Олмазор туманида жойлашган «Уста ширин савдо» МЧЖга қарашли 6, 7 ва 8-сонли савдо дўконларида ёнғин содир бўлиб, жами 100 кв. метр майдонда қурилиш маҳсулотлари, жиҳозлари ҳамда том ва шифт қисмлари ёниб зарарланган.\nЁнғин ҳолати юзасидан терговга қадар текширув олиб борилмоқда. Ёнғин сабаби аниқланмоқда", — дейилган хабарда.


CЎЗ ҚАДРИНИ БИЛГАН ҲОФИЗ ШЕРАЛИ ЖЎРАЕВНИ ҲАМ ЎЗ ИЖОДИГА ҚИЗИҚТИРА ОЛГАН, НАЗАРБЕКОВ МАШҲУР ҚИЛГАН ЁШ ШОИР! - 4 Декабря 2014 - www.SheJoT.CoM\nГлавная » 2014 » Декабрь » 4 » CЎЗ ҚАДРИНИ БИЛГАН ҲОФИЗ ШЕРАЛИ ЖЎРАЕВНИ ҲАМ ЎЗ ИЖОДИГА ҚИЗИҚТИРА ОЛГАН, НАЗАРБЕКОВ МАШҲУР ҚИЛГАН ЁШ ШОИР!\nБухоро – алломалар макони! Таъбир жоиз бўлса, бу тупроқнинг ҳар бир қаричидан бир донишманд, бир мутаффаккир, бир шоир чиққан! Бухоронинг Шофиркон тумани эса бу борада анча илдамчи. Адабиёт намоёндаси Садриддин Айний, актёрлар Раззоқ Ҳамроев, Карим Мирходиев, актриса Юлдуз Ҳамидова... Бу қаторни анча давом эттириш мумкин! Шофиркон ижод учун яна бир фарзанд улғайтирди! Замондошимиз, ёш шоир Аҳад Қаюм. Бу шоир ҳали ўттизга кирмасиданоқ, ўз исмини республикамиз миқёсида танитишга улгурди. 50-60 ёшга кириб ҳам 10 та китоб чиқаришга эришмаган айрим ижод вакилларидан бу йигит анчайин олдинга илдамлашга улгурди. Унинг ижодига сенсацион назар ила қараш асло мақташ бўлмайди! Қалами битганларини сарҳисоб қилса, анча рақам кўринади: 5000 та шеър, 30 та шеърий китоб! Улардан 1500 та шеър санъатнинг катта-ю кичик ҳофизлари томонидан қўшиқ қилиб, куйлаб келинмоқда! Аҳад Қаюмни машҳур қилган нарса шеърларидаги ҳаётийлик бўлса керак. Менинг, сизнинг, унинг...одамларнинг умрида содир бўлаётган яхши-ёмон воқеалар, кечмишлар, дард... Бироқ, у ҳаммасидан олдин ватанпарварлик, она юртга муҳаббатни бош мавзуга айлантиради. Шунданми, илк ижодий кечасини "Ўзбекистон - муқаддас замин!” дея атади. Ёш шоир билан қисқа суҳбат қуришни лозим топдик...\n-Ижодий кечангизда афишада кўрсатилган юлдузлар қўшиқ куйлашидан ортиқ яна нима кутсак бўлади?\n-Концерт ватанпарварлик руҳида кечади. Шеърларимдан мутолаа қиламан. Бу концертда шоир сифатида эмас, кўпроқ бошловчилик маҳоратимни кўрсатмоқчиман.\n-Сизни шеър танитдими ё қўшиқ?\n-1500 қўшиқ орасидан қайси қўшиқлар машҳур бўлишингизга астойдил хизмат қилди?\n-Озодбек Назарбеков куйлаган икки қўшиқ: "Синишимни соғинди кимлар” ва "Икки душмани бор эркак кишининг...”\n-Кўп шоирлар сизни хушлашмайди. Китоблар муқовасида катта суратингизни реклама қилишингиз ё тез орада одамлар оғзига тушганингиз... Хуллас, ёқтиришмаслиги факт!\n-Ташқи кўринишим уларга ёқмаса керак деб ўйлайман . Мен актёрликка ҳам ҳаракат қиламан. Шу боисдан турли имижларда намоён бўламан. Замонавий услубим ҳамкасбларим жиғига тегиши мумкин.\n-Нимадан илҳомланасиз? Шеър ёзиш учун мавзуни қандай топасиз?\n-Ҳаётда ечимсиз қолиб кетган одамларни кўпроқ эшитаман. Пушаймони бор, ичида исёни бор, ҳасратга тўла қалбларга кўп рўбарў келаман. Бундай вазиятлар нафақат шеър ёзишга ундади, балки, негатив таъсирини ҳам ўтказди. Сўнгги 5 йиллик умрим давомида хатолар қилдим ва уларни тўғирлашга ҳаракат қилдим.\n-Эрталаб барвакт уйғониб, ишларимни режалаштирадиган бўлдим. Кўп китоблар ўқидим. Оиламга кўпроқ вақт ажратадиган бўлдим.\n-Қайси вилоятда ашаддий мухлисларингиз кўп?\n-Андижонда. Бир кунга борсам, уч кунлаб қолиб кетаман. Мен билан суҳбатлашиш ва менга далда бўлиш илинжидаги мухлисларим борлигидан хурсандман.\n-Кулгули ва аянчли бир миш-миш ёдга тушади. Энг қизиғи, ўша миш-миш ортида одамлар эмас, ўзингиз турибсиз. Ўзингизни "ўлди”га чиқариш нега керак бўлиб қолди? Бу бир қарашда хориж юлдузларининг ўзлари ҳақидаги уйдирмани ўйлаб топиб, янада эл оғзига тушиш "режа”сига тақлид бўлса, том маънода аҳмоқлик...\n-Хатолик ҳамманинг ҳаётида бўлади. Мен ҳам бир хатолик қилдим-да! Бироқ, бу бошқа қайтарилмас хатолик! Ёш "интернетчи болалар” гапига кирганман-да! "Шунақа миш-миш тарқатсангиз, зўр бўлади” деб айтишган. Шу катта хатолик сабаб эса ҳаётимни "0”дан бошлашимга тўғри келди.\n-Ўша миш-мишдан сўнг ота-онангиз роса хавотир олишгандир?\n-Телефонимни ўчириб қўйгандим. Ҳеч ким топа олмаган!\n-Ижод ғалаба кутади. Бу ғалаба омма эътиборини жалб этиб турувчи кучдир. Тинмай шеър битяпсиз. Бу яхши. Клип ва кинода ҳам бир-бир эпизодларда кўриняпсиз... Кейин-чи? Сиздан яна нималарни кутиш мумкин?\n-Детектив кино олмоқчиман. "Ўзбеккино” миллий агентлиги рухсат берса, ўзим фильм суратга олиб, ўзим бош ролни ўйнайман.\n-Актриса Ойдин Юсупова билан ҳозирги муносабатларингиз қанақа? Сўнгги пайтда у билан яқин эдингиз...\n-Мен уни яхши кўрганман... Уйланмоқчи ҳам бўлганман. У эса мени севмади...\n-Муҳаббат ҳақидаги юзлаб шеърларингиздан биронтаси қиз қалбини маҳв эта олмабди-да?!\n-Кеч бўлганди. Мен уйланиш фикридан қайтишга улгургандим... Бироқ, у биринчи муҳаббатим сифатида юрагим бир четида яшайверади.\n-Буёғи қизиқ бўлди-ю...Рафиқангиз бу ошкораликдан хабардорми?\n-Муҳими, биринчи муҳаббатимни соғинмайман. Уни бир-бир эслайман, холос. Рафиқам бу ҳақда билади.\n-Ўғлингиз ҳам шоир бўлишини истайсизми?\n-Амитабх Баччаннинг отаси ҳам у бир умр эришолмаган ютуқларга ўғли 30 ёшидаёқ эришганини айтгани ёдимга тушди. Киноюлдуз бўлиш борасидаги орзуимга балким ўғлим эришар!? У ижоднинг қайси йўлидан бормасин, эл тан олган инсонга айланишини истайман.\n-Концертда учрашгунча. Суҳбатга яна қайтамиз!\nP/S: Аҳад Қаюмнинг ижодини ким тан олади ё йўқ, муҳими, у кўплаб эл ардоғидаги санъаткорларнинг севимли шоирига айланишга улгурган. Унинг ижодига ҳатто, сўзни энг қадрловчи ҳофиз Шерали Жўраев ҳам мурожаат этганига нима дейсиз?! Демак, ёш шоир у қадар ёмон ижод қилмаяпти!\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 623 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, Yangi, news | Рейтинг: 0.0/0


Centerra Gold Inc. Қирғизистон билан музокараларда ўз талабларини билдирди\nИссиқкўл вилоятидаги Қумтор конини ўзлаштирган Канаданинг Centerra Gold Inc. компанияси 3 январь куни Қирғизистон ҳукумати билан музокаралар олиб бораётганини тасдиқлади.\nКомпания сайтида эълон қилинган баёнотда Қирғизистон расмийларининг Қумторни ўтказиш шартидан ташқари бошқа талаблар ҳам бор.\nХусусан, ҳозирда “Қирғизалтин”га тегишли бўлган 26,1 фоиз улушнинг Centerra Gold Inc.га берилиши ва “Қирғизсталтин” ОАЖ икки аъзосининг директорлар кенгаши таркибидан чиқарилиши шарт қўйилган.\nШунингдек, Канада компанияси томонидан билдирилган талабларга кўра, Қирғизистон мамлакатдаги иккита шўъба корхонаси ва Қумтор кони учун масъулиятни ўз зиммасига олиши керак, Цэнтерра эса 2021 йил учун дивидендлар ҳамда компаниялараро балансларни тўлаш билан боғлиқ бошқа молиявий тўловларни тўлайди.\nЯкуний талаб барча даъволарни тўлиқ ва якуний қайтариб олиш ва барча суд жараёнларини тугатишдир.\nШу билан бирга, Канада компанияси музокаралар давом этаётгани ва натижада таклиф қилинган шартлар келишиб олинишига кафолат йўқлигини таъкидлади.\n2 январь куни Қирғизистон президенти Садир Жапаров Қумтор олтин конига ташриф буюриб, у ерда «Канаданинг Centerra Gold компанияси билан музокаралар жараёнида яхши ютуқларга эришилганини» айтди. Унинг сўзларига кўра, Qumtor Gold Company Қирғизистонга тўлиқ ўтказишни ўз ичига олган келишув битими муҳокамаси якунланмоқда.\nҚумтор Қирғизистондаги энг йирик кон бўлиб, у ерда йилига 15-17 тонна олтин қазиб олинади. Конни ўзининг шўъба корхонаси Qumtor Gold Company орқали ўзлаштириш Канаданинг Centerra Gold Inc. компанияси томонидан амалга оширилди.\n2021 йилда Қирғизистон ҳукумати Қумтор конини бошқаришни ўз қўлига олди. Парламент Вазирлар Маҳкамасига корхонада ташқи бошқарувни жорий этиш бўйича топшириқ берди. Мамлакат расмийлари бундан буён Қирғизистон конни мустақил равишда ўзлаштириб олишини ва олтин сотишдан тушган барча фойдани олишини айтди. Бу Centerra Gold Inc. билан қарама-қаршиликка сабаб бўлди.\nКанада компанияси Қирғизистон ҳукуматига қарши халқаро судларга бир неча даъво аризаси билан мурожаат қилиб, Қирғизалтиннинг Цэнтеррадаги улушлари билан фаолият юритишни тақиқлаган.


Трютшлер фирмасининг машиналари мисолида замонавий автоматик той титувчиларнинг умумий хусусиятлари » Materialshunoslik » Referat » Referat | Haqida\nAsosiy / ReferatMaterialshunoslik Трютшлер фирмасининг машиналари мисолида замонавий автоматик той титувчиларнинг умумий хусусиятлари\nТрютшлер фирмасининг машиналари мисолида замонавий автоматик той титувчиларнинг умумий хусусиятлари\nFayl hajmi 22,31 kB\n1.Трютшлер фирмасининг машиналари мисолида замонавий автоматик той титувчиларнинг умумий хусусиятлари.\n2. Трютшлер фирмасининг ВДТ системаси мисолида замонавий автоматик той титгичлар.\n3. Блендомат ВДТ 019 тузилиши ва хусусиятлари.\n4. Блендомат ВДТ 020 той титгичлар хусусиятлари.\n5. Тойдан боғланган симни олиб ташлаш тўла автоматлашган.\n6. Ишчи зонани чегаралаш ва ёнгинга қарши химояланиш.\n7. Ўрнатилган ёнғинга қарши системаси.\n8. Блендкоммандер ВС/ВСМ.\n9. Туфтомат системаси - химиявий толаларни титишнинг янги усули.\nВДТ 019, ВДТ 020 тойтитувчи, юклаш араваси L.W., олиб қуйиш араваси V.W. ва той тайёрлаш станцияси B.V., бошқарув системаси Блендкоммандер ВС ва ВСМ, ишчи зонани чегаралаш ва ёнгинга қарши химояланиш, ўрнатилган ёнғинга қарши система, TFN 1, TFV 1, TFN 2, TFV 2, TFV 4 моделли титувчи машиналар.\nТрютшлер фирмасининг Блендомат ВДТ системаси йигирув ва нотўқима материаллар ишлаб чиқаришлари той титувчиларини ўз ичига олади. Той титувчиларни икки типи қўлланиши мумкин бўлган жойларнинг барча турларини тўла таъминлайди. Машинани узунлиги ва кенглиги бир вақтни ўзида 180-та тойни қайта ишлаш имконини беради.\nТолаларни авайлаб, майдалаб титиш - бу Блендомат ВДТ той титувчиларни асосий афзаллигидир. Барча турдаги Блендомат ВДТ той титувчилар юқори даражада титиши ва толаларга деярли шикаст бермаслиги билан ажралиб туради.\nТрютшлер фирмасининг Блендомат серияли машиналари юқори ишлаб чиқариш унумдорлигига эга. Амалда ишлаб чиқариш унумдорлиги 1500 кг/соатга етади. Бундан ташқари бу машиналар хизмат кўрсатиш оддийлиги ва минимал техник назорат талаб қилиши билан ажралиб туради.\nБлендкоммандер ВС микрокомпьютер бошқариш системаси машиналарни юқори ишончли ишлаши ва бошқариш оддийлигини кафолатлайди. Той титувчиларга техник хизмат кўрсатиш ишлари минимумгача қисқартирилган. Уларни юқори технологик даражаси узоқ муддат ишлашини таъминлайди.\nТрютшлер фирмасининг ВДТ системаси мисолида замонавий автоматик той титгичлар\nБлендомат 019 – Трютшлер фирмасининг ихчам ва универсал туридаги машинаси бўлиб, турли хил вазифаларни бажариш учун алохида такомиллаштирилган.\nАвтоматик той титувчи Блендомат 019 алохида вазифаларни бажаришга мос тушади:\n•\tКатта ва кичик хажмда қайта ишлаш.\n•\tТойни бир ёки икки томонидан ишлов бериш.\n•\tТурли навли пахтани бир вақтда титиш.\n•\tТолаларни аралаштириш.\nБир ёки икки томонлама ишлаш, машинани ишчи кенглигини ва узунлиги хамда бир, икки ва учта турли тозалаш линиясини таъминлаши туфайли турли ишлаб чиқариш талабларига жавоб беради. Мавжуд майдондан эффектив фойдаланилади.\nБлендомат ВДТ 020 - катта партияда тўхтовсиз қайта ишлаш учун\nБлендомат ВДТ 020 - материални тўхтовсиз қайта ишлаш учун ихтиро қилинган. Агар бир хил сифатдаги ва катта миқдордаги пахтани, юқори иш унумдорлигида қайта ишлаш талаб қилинса Блендомат 020 ни танлаш мақсадга мувофиқ. Бир ёки бир нечта Блендомат ВДТ 020 юклаш араваси L.W. олиб қуйиш араваси V.W. ва той тайёрлаш станцияси B.V. билан жихозлаш мумкин. Натижада той омборидан кардтараш машинасигача материал автоматик ҳаракатда бўлиб, автоматик система хосил бўлади.\nБлендомат ВДТ 019 тузилиши ва хусусиятлари\nБлендомат ВДТ 019 - қўлланиши жуда ихчам. У 1 дан 3 тагача тозалаш линиясини таъминлаб, 1дан 8 тагача группадаги 180 тагача тойга ишлов бериши мумкин.\nТойларни группалар бўйича жойлашиш ҳисобига, тойларни бўйидаги фарқи тусиқ бўла олмайди. Учта тозалаш линиясига бир вақтда 3 хил навли пахта юборилиши мумкин. Агар толани аралаштириш зарурияти бўлса, Блендомат ВДТ 019 тойни бошқа турли материал билан бирга ҳам қайта ишлаши мумкин. Бу ишлар тойларнинг бир ёки иккала томонида бажарилади. Шуни айтиш керакки, Блендомат 019 ажратгичи той қатори охирида автоматик равишда бошқа томонга бурилиши, орқага қайтиши, олдинги холатга буралиши мумкин. Бир ва икки томонлама ишлаши ихчамликка таъсир қилмайди.\nБлендомат ВДТ 019 тойни хар иккала томонидан ёки бир томонидан қайта ишлаши мумкин. Иккала холда ҳам машинани бир томони тўла комплект той жойлаш учун бўш. Бошқа томонида иш давом этиши мумкин. Махсус ишланган суриш каналидаги фото элементлар ишлаб турган той титувчиларга тойларни жойлаштириш хафвсизлигини таъминлайди.\nБлендомат ВДТ 019 ишлаб чиқариш шартларига асосланиб автоматик равишда ҳаракат тезлигини таъминлайди. Частота ўзгартиргич орқали таъминловчи юргизгич мотор 6 дан 13 м/мин. гача тезликни таъминлайди. Той титувчи иш хажми 1500 кг/соат. гача етиб боради.\nБир юклашда 180 тагача той юклаш. Ишчи кенглиги 1720 мм ва узунлиги 50м бўлган холатда машинага 130 тагача той ётқизиш мумкин. Ишчи кенглиги 3300 мм бўлган Блендомат ВДТ 019 180 тагача тойни қайта ишлаши мумкин. Бу иш хажми 550 кг/соат бўлган холатда 72 соат иш билан таъминлайди. Агар машинани жойлаштириш шароити бўйича талаб қилинса, икки ишчи зонани бир томондан рельс орқали жойлаштириш мумкин. Бу холатда Блендомат ВДТ 019 ни кенглиги 4 м бўлган иморатда жойлаштириш мумкин.\nТойни эхтиёткорлик билан қайта ишлаш ва ажратиш йўналишини ўзгартириш ҳисобига бир текис даражада титиш таъминланади.\nБлендомат ВДТ 019 – иккала титувчи вал билан таъминланган. Бунда валларнинг бири ҳаракат йўналиши бўйича, иккинчиси қарама-қарши томонга айланади. Демак тола олдин ҳаракат йўналиши бўйича айланган вал тишлари билан илиниб, кейин ҳаракатга қарши айланади. Ҳаракатга қарши айланувчи вал 10 мм кўтариб қуйилади. Бундай ҳаракат ҳисобига йўналиш бўйича ишловчи вал материалга каттароқ чуқурликда ўрнашиб олади.\nТитувчи валларни янги ишлаш принципи иккала ҳаракат йўналишида ҳам материални иккала вал бўйича тақсимланиши абсолют текислигини таъминлайди. Трютшлер фирмасининг бу ихтироси титиш мобайнида толаларни шикастланишини янада камайтиради. Бу системанинг афзалликларидан яна бири бу бир текис даражада титиш ва минимал ўлчамдаги тола бўлаклари олишдир. Шундай қилиб той титувчиларга қуйилган асосий талаблар тўла бажариладики, булар юқори ишлаб чиқариш самарадорлиги, максимал эхтиёткорлик билан титиш ва майда бўлакчалар олиш. Бу ердаги процессни кўз билан кузатиш имконияти – йигирув саноатида технологик процессларни бажарилиш аниқлигини оширишга қуйилган яна бир қадамдир.\nБлендкоммандер ВС бошқариш системаси той титувчи функцияларининг бажарилишини назорат қилади ва ишни бошқаради. Харидор хохишига кўра ўрнатиладиган рангли монитор барча процесслар хақида тасвирий маълумот беради.\nШу билан бирга монитор хамма вақт камчиликларни ёки тўхташ сабабларини хабар қилиб туради. Шу туфайли бошқариш енгиллашади ва иш процесси аниқлиги ошади. Дисплейли бошқарув системаси Блендкоммандер ВС ёки мониторли ВСМ той титувчидан алохида ўрнатилади. Бу майдон чегараланган холда машина монтажи учун жуда катта ахамиятга эга бўлиши мумкин.\nБлендомат ВДТ 020 той титгичлар хусусиятлари\nБулар тойни тўхтовсиз узатувчи янги серияли автоматик той титувчилардир.\nОлдинги серияли той титувчилар чегараланган маълум миқдорда той билан ишлаш имкониятига эга эди. Ишчи зонада хар доим маълум миқдорда тойни қайта ишланади. Кейин машинага бошдан той ётқизиш керак. Шу туфайли аралашма сифатини ўзгартирмай, ишлаб чиқариш унумдорлигини ошириш қийин. Бундан фарқли равишда Блендомат ВДТ 020 тўхтовсиз ишлайди ва бу камчиликларни бартараф этади. Бунинг учун янги тойлар тўхтовсиз узатилиши керак. Шу мақсад учун ишлаб чиқариш ва бошқа шароитларга боғлиқ холда турли системалар таклиф қилинади. Янги тойлар қўл билан тайёрлаб вилкаларда узатиш мумкин. Лекин тойни автоматик усулда симни олиб ташлаб ҳам узатиш мумкин. Бунинг учун Трютшлер фирмасининг той тайёрлаш станцияси B.V. 020 олдига ўрнатилади. Станция ва той титувчи аррасини боғловчи мослама ҳам мавжуд. Бу синалган технологияни такомиллаштиришнинг яхши намунасидир.\nТой титувчи Блендомат ВДТ 020 ажраткичи Блендомат 019 ажраткичидан тойни қия ишлов бериш учун бурилиши мосламаси борлиги билан фарқ қилади. Блендомат ВДТ 020 тойларни тўхтовсиз силжувчи холатда жойлаштирган холда ишлайди. Ишчи зонага янги тойлар автоматик равишда пилтали транспортёрда юборилади. Ажраткич каллаги қия текислик бўйича биринчидан охирги тойгача ҳаракатланади. Бу шуни билдирадики, биринчи тойдан материал қолдиғи йиғиштирилган пайтда, хозиргина ётқизилган янги той бўлакчалари аралашмага бориб туша бошлайди. Қия – деб аталувчи ишчи зонаси узунлиги машина узунлигига боғлик холда 10-25м. гача бўлади. Бу узунликка очилган тойлар ётқизилган резерв транспортёр узунлиги ҳам қушилган. Захирадаги транспортёр бир вақтнинг ўзида тойни цех шароитида сақлайди. Агар кундузги сменада 24 соат мобайнида қайта ишланадиган тойларни юклаш керак бўлса, транспортёр узунлиги шунга асосланиб танланади. Майдон чегараланганлиги туфайли захира транспортёрни той титувчи билан бир чизиқда ўрнатилиши имконияти бўлмаса, уни қарама-қарши томонга ўрнатиш мумкин.\nҚия ишлов бериш пайтида нафақат қушни тойларни материаллари аралашади, балки хамма тойларни хар хил қатлами аралашади. Бир тойни юқори қисмидаги бўлакчалар бошқа тойларнинг ўрта ва пастки қисми билан аралашади. Оптимал аралашма олиш учун: хар бир тойдан олдинги олинадиган материал қисми ва тола бўлакчалари размери бир хил бўлиши талаб қилинади. Той титувчи Блендомат ВДТ 020 ишлаш принципи хар иккала талабни бажарилишини кафолатланади. Рангли мониторли микрокомпьютерли бошқарув системаси стандарт мослама ҳисобланади.\nБлендомат ВДТ 020 серияли вариантда келтирилса, бошқарув системаси Блендкоммандер ВСМ машина холати ва ишлаши бўйича барча ахборотларни йиғиб, қайд қилиб, уни график ёки матн кўринишида танланган тилда экранга чиқарилади.\nБлендомат ВДТ 020 катта партияда тўхтовсиз ишлаш учун мослаштирилган. Автоматик равишда янги партияни юклаш ва оралиқ партияни тугатиш бажарилади. Той ётқизилгандан кейин олдин аста секин той титувчини, бир нечта ўтишида қиялик пайдо бўлади. Қиялик бурчаги 4-10 га етганда Блендомат ВДТ 020 нормал ишлаш режимига утади. Тўхтовсиз тойлар йўналишида у ва бу томонга ҳаракатланади. Кейин транспортёр юргизилиб қайта ишлаш учун янги той юборилади. Агар партияни қайта ишлаш тугатилиши керак бўлса, янги той узатиш тўхтатилади. Секин аста ажратгич қиялиги ўзгариши ҳисобига, бир неча ўтишда тойлар қиялиги ҳам камаяди. Охирги материал қолдиғи йиғиштириш пайтида ажратгич горизонтал холатига эришилади. Блендомат ВДТ 020 янги партияда қайта ишлашга тайёр.\nТўхтовсиз ишлаш ва кеча-кундузда бир мартагина той юклаш имконияти бор. Блендомат ВДТ 020 тўхтовсиз янги той узатиш билан ишлайди. Баъзи холатда захирадаги транспортёрни юклашда узилиш бўлиши, юклаш араваси L.W.ни автоматлашган Блендомат ВДТ 020 иш имкониятидан тўла фойдаланиш имконини беради. Юклаш станциясида, захирадаги транспортёр охирида юклаш араваси бор. У симни ечиб тойни вилкали юкловчидан олиб ишлов берилаётган тойлар қаторини охирига юборилади. Аравача қатор охиридаги тойга жипс ёпишгандан кейин ушлаб турувчи дастаклар тепага кўтарилиб консол тойни орқа томонига утади. Кейин дастаклар пастга туширилади ва консол тойни сўриб тушириб ўз холатига қайтади. Натижада той аравачадан транспортёрга утади. Тойни озгина қия холати ағдарилиш эхтимолини йўқотади. Юклаш араваси L.W. хохлаган ўлчамдаги тойни ташиш учун созланиши кўзда тутилган.\nМодуллик конструкциялаш лойихалашда юқори ихчамликни таъминлайди. Блендомат ВДТ 020 модуллик принцип бўйича қурилган. Бу қўйидагиларни билдиради:\n-\tтойларни жойлаштириш геометрияси, ишчи ва резерв транспортёр узунлиги оптимал равишда ишлаб чиқариш майдони билан конкрет келишган холда бўлиши керак;\n-\tқиялик бурчаги катталиги 4-10 гача бўлиши, ишчи узунлиги 10760-25610 мм интервалда танлаш имконини беради. Умумий узунлик резерв зона билан 59100 мм. бўлади.\nТойдан боғланган симни олиб ташлаш тўла автоматлашган\nТайёрлаш станциясига B.V.га тойни аррали юкловчи ёки тасмали транспортёр ёрдамида узатилади. Бу ерда уларни боғланган сими олиб ташланади. Ундан кейин тайёрланган тойни олиб қуйувчи арава L.W.га юкланади. Бу фақат боғланган тойларда мумкин. Агар той ўралган бўлса уни қўл билан олиб ташлаш керак. Той тайёрлов станцияси B.V. хохлаган йигирув корхонасида автоматик равишда симни ечиш учун ишлатиш мумкин.\nТойларни ажратиш берилган алгоритм асосида амалга оширилади.\nОлиб-қуйиш араваси L.W. нафақат тойни, битта ишлаб чиқариш таркибига кирувчи бир-нечта автоматик той титувчи Блендомат ВДТ 020 ни юклаш учун ишлатилади. Аравача соатига 20та тойга ишлов бериш қувватига эга. Бу қуйилган вазифаларни бажариш учун тўла етарли. Бу аравани захирадаги транспортёр ишчи транспортёрига параллел жойлашган холдагина қўлланади.\nИшчи зонани чегаралаш ва ёнгинга қарши химояланиш\nИшчи зонани чегаралаш ҳисобига юқори даражада хавфсизликни таъминланади. Блендомат ВДТ туридаги той титувчилар юқори эффектив хавфсизлик системаси билан таъминланган. Трютшлер фирмаси ишланаётган ишчи зонасини чегаралаш системаси ўзини кўп йиллардан бери кўрсатиб келяпти. Иккита параллел йўналган нур ишчи зонани 4 томондан чегаралайди. Нурли чегара бузилса ўша захоти юргизгичлар учирилади. Титувчи валлар тўхтайди. Агар тойтитгич фақат бир зонада ишласа, иккинчи зонада тойларни жойлаштириш имконияти туғилади.\nЎрнатилган ёнғинга қарши системаси\nБарча турдаги той титувчи Блендомат ВДТ ёнғин учириш ва сигнализация системаси ўрнатиш мумкин. Агар алангаланиш пайдо бўлса алангани бошқа машиналарга ўтиш хавфини йўқ қилади.\nМикрокомпьютерли бошқарув системасини осонгина программалаш имконияти бор.\nБлендомат ВДТ типидаги барча той титувчилар Блендкоммандер системаси билан жихозланган бўлиб, у функцияларни бошқаради ва назорат қилади. ВС системаси дисплейга ВСМ система – мониторга эга. Бошқариш системаси TMS 2 модулли қисмлардан ташкил қилинган. Сифат ва ишончлилик юқори кўрсаткич ҳисоблангани учун, бошқариш системаси оддий компонентлар хар бири бевосита фирманинг ўзида тайёрланади ва синалади.\nАвтоматлаштирилган анализ нуқсонларга техник хизмат кўрсатиш харажатларини камайтиради.\nБошқариш системаси диагностик программа билан таъминланган. Тўхташ руй бўлса автоматик равишда уни сабаби аниқланади ва хабар берилади. Ундан ташқари схемани қайси қисмларга эътибор бериш кераклиги туғрисида тавсия берилади.\nМонитор билан жихозланган Блендкоммандер ВСМ той титувчи Блендомат ВДТ 020 билан бирга. Блендомат 019 га қўшимча жихоз сифатида юборилади. Монитор ишлаб чиқариш процессини кўз билан кузатиш имконини беради. Мониторда машина холати туғрисида информация, ишлаб чиқариш холати, хар бир тойни туриб қолиш пайти ва руй берган камчиликлар туғрисида хабарлар матнда берилади.\nТуфтомат системаси – химиявий толаларни титишнинг янги усули\nТуфтомат системаси титувчилари алохида ва комбинация қилиб ишлатиш мумкин. Титувчилар тури ва комбинацияси хар бир хол учун ишлатишга қараб аниқ танланади. Турли той титувчилар турли машиналарда юкланади.\nТитувчи TFV 1 – толани минимал шикастлаб дастлабки титишни таъминлайди.\nҚозиқли барабан билан жихозланган титувчи TFV 1 – майин титувчи олдидан дастлабки титувчи ёки юқори самарадорлик талаб қилинса алохида машина сифатида ишлатилади.\nТитувчи TFN 1 – бу титувчи кард тараш машинасини таъминлаш учун жуда мос келади.\nTFN 1 – дастлабки титувчи TFV 1дан фарқли равишда игнали барабан билан жихозланган. Шунинг учун у толани юқорирок даражада титишни таъминлайди. TFN 1 билан биргаликда кард тараш машиналарини таъминлаш учун деярли барча турдаги химиявий толаларни қайта ишлаши мумкин.\nTFN 2 ва TFV 2 моделли титувчи машиналар – бу қийин титиладиган материалларни титувчи махсус моделли машиналардир.\nИкки барабанли титувчи машиналарни хар хил комбинация турлари мавжуд.\nTFV 2 – бу ишчи юзаси тўла майда қозиқчали биринчи барабанга эга машина. TFN 2 моделининг эса биринчи барабани игнали юзага эгадир. Иккала холда ҳам иккинчи барабанга гарнитура тортилган. Бу титувчиларни қўллаш жойлари – вискозага ухшаган қийин титиладиган материаллар.\nTFV 4 титувчиси – момиқ пахта оқартирилган ишлаб чиқариш учун титувчилар.\n4та барабанли тозаловчи TFV 4 битта қозиқли ва 3та аррали барабан билан жихозланган. Бу тозаловчида тола бир барабандан иккинчи барабанга шикастлантирмасдан ва жуда эхтиёткорлик билан узатилади. Бу гарнитурани аниқ танлаш ва хар бир барабан айланиш тезлигини туғри танлаш туфайли содир бўлади. Титувчи TFV 4 ни оптимал таъминоти ММ типидаги кўп камерали аралаштиргичда амалга оширилади. Юқори самарали титувчи TFV 4 момиқ пахта тайёрлашда ишлатиладиган, оқланган пахтани қайта ишлаш учун идеал туғри келади. Бундан ташқари бу титувчини, материални юқори даражада титиш керак бўлган жойда ўз ўрнини топади.\nTFV 4 – баъзи бир йигирув ва нотўқима материаллар ишлаб чиқариш саноатида ишлатиладиган, қийин титилувчи материалларни қайта ишлашда ўзини яхши томондан кўрсатиб келяпти.\n1.\t«Автоматические кипоразрўхлители TRUTZSCHLER 1998». C 1…20\n2.\tOpening ,Cleaning and Blending Sistems CROSROL 1999. S1…24\n3.\t«Разрўхлительно-очистительнўй агрегат и чёсальнўе машинў RIETER 1998» S 1…4\n4.\tUnifloc A10 RIETER 1998» S 1…4\n5.\tPutrerci RIETER 1999 S 1…20\n6.\tПереработка химических волокон TRUTZSCHLER 1999 С 1…8\n7.\tТехнологические линии CROSROL 1999 С1…15\n8.\tBlowroom Maclines. MARZOLI Spining Solutuous. S 28\nTeglar: Блендомат билан системаси мумкин титувчи тойни 1179айта ишлаш ишлаб автоматик чи1179ариш ю1179ори таъминлайди бўйича равишда Блендкоммандер юклаш фирмасининг Трютшлер араваси\nТрютшлер фирмасининг юқори унумли HS1000 ва HSR1000 пилта машиналари\nПиликлаш технологияси ва жихозларнинг ривожланиш тамойиллари Гроссхайнер ф ...\nЗамонавий пневматик тўқув машиналари\nЗамонавий кадр тараш машиналари\nCSM фирмасининг 2114 ва 2114В халқали йигирув машинаси хусусиятлари в ...\nЗамонавий тароқли тарашга тайёрлаш машиналари ва тизимлари\nРитер фирмасининг тароқли тараш машинаси Е75-А хусусиятлари ва афзалл ...


Роналду ва Месси ҳам аввалгидек эмас\n1 ноябрь, 2020, 17:33\nТеглар:Жозе Моуриньо | Гарет Бэйл | Криштиану Роналду | Лионель Месси\nЖозе Моуриньо “Тоттенхэм”га қайтдан Гарет Бэйл ҳақидаги фикрларини билдириб ўтди.\n- Етти йил – катта муддат. Бу вақт ичида жаҳон футболида ўзгармайдиган футболчи борми? Ҳозир Бэйл умуман бошқа футболчи. “Тоттенхэм” буни тўғри қабул қилиши керак. Криштиану Роналду ва Лионель Месси ҳам етти йил аввал қандай футболчи бўлганига бир эътибор қаратинг. Ҳамма ўйинчиларда ҳам ўзгариш бўлади.\nБэйл кўп меҳнат қиляпти. Бирорта машғулотда бир дақиқани ҳам зое кетказмайди. У ҳали майдонда 90 дақиқа ўйнай олмайди. Лекин у ўсишда давом этади. Гарет тез орада яхши формага кириб олади, - деди Моуриньо.\nТебас: Месси қатори Роналду, Клопп, Моуриньо ва Гвардолани Ла лигада кўрмоқчиман\nЛевандовски Роналду ва Месси ортидан кетмоқда


Бош сахифа > Фаолият > Соғломлаштириш > Меҳнаткашларни соғломлаштириш кўламини кенгайтириш мақсадида\n17.09.2021. Қайсики юртда ҳар бир инсон ҳаёти, қадри, унинг соғлиғига эътибор юксак даражада бўлар экан, бу албатта ўша мамлакатнинг келажаги барқарорлиги, одамлар турмушининг ободлигидан дарак беради.\nБугунги кунда Ўзбекистон касаба уюшмалари Федерацияси меҳнаткашларнинг ижтимоий-иқтисодий, ҳуқуқий ва интеллектуал манфаатларини ҳимоя қилиш билан бирга, халқимизни соғломлаштириш йўналишида ҳам самарали фаолият олиб бормоқда. Хусусан, Касаба уюшмалари Федерацияси тасарруфида 24 та санаторий ва битта дам олиш уйи фаолияти йўлга қўйилган бўлиб, юртдошларимизга ҳамда ҳорижий давлатлар фуқароларига самарали хизмат кўрсатиб келмоқда.\nМазкур йўналишлардаги ишлар кўламини кенгайтириш, меҳнаткашларни сифатли соғломлаштириш билан янада кенгроқ қамраб олиш мақсадида Ўзбекистон касаба уюшмалари Федерацияси янги санаторийларни барпо этиш ва мавжуд сиҳатгоҳларнинг қабул қувватини ошириш, капитал таъмирлаш, реконструкция қилиш ҳамда моддий-техник негизини мустаҳкамлаш, шу билан бирга янги иш ўринларини ташкил этиш борасида ҳам тизимли ишларни олиб бормоқда. Сирасини айтганда, халқимиз саломатлигини мустаҳкамлаш ишлари сифати оширилиб, имкониятлар кенгайтирилмоқда.\nХусусан, охирги 5 йил давомида Ўзбекистон касаба уюшмалари Федерацияси томонидан:\nдам олиш уйлари;\nболалар соғломлаштириш оромгоҳларини қуриш;\nушбу масканларни ҳамда мавжуд санаторийларни замонавий тиббий техника воситалари, мебель жиҳозлари билан таъминлаш;\nмеҳнаткашлар фарзандларини соғлом қилиб вояга етказишга хизмат қилувчи спорт мактабларини очиш ишларига жами 653 млрд. 579 млн. сўм маблағ йўналтирилди.\nЖумладан, Сирдарё вилоятида “Янгиер”, Тошкент вилоятида “Кўҳинур”, Сурхондарё вилоятида “Хўжаипок” санаторийлари, “Хўжаипок ота дам олиш маскани” барпо этилиб, фойдаланишга топширилди.\n“Зомин” санаторийсида янги “Она ва бола бўлими”, “Оқтош” санаторийсида янги ётоқ ва ошхона биноси, “Оқ тош шаббода” санаторийсида янги ётоқ биноси, “Турон” ва “Умид гулшани” санаторийларида янги ошхона биноси барпо этилди.\nЮқоридаги ишлар натижасида қўшимча равишда жами 1227 та янги иш ўрни ва 2 286 нафар дам олувчи учун янги ётоқ ўринлари ташкил этилиб, йилига қўшимча равишда 68 580 нафар фуқарони дам олдириш ва соғломлаштириш имконияти яратилди.


Бўлғуси солиқчилар Президент ҳузуридаги Давлат бошқарув академияси фаолияти билан танишди - Халқ сўзи\nБўлғуси солиқчилар Президент ҳузуридаги Давлат бошқарув академияси фаолияти билан танишди\n16:04 15 Октябр 2018 Жамият\nДавлат солиқ қўмитаси тасарруфидаги Тошкент солиқ коллежининг бир гуруҳ профессор-ўқитувчилари ва ўқувчилари учун мамлакатимизда бўлажак ёш раҳбар кадрлар учун қаратилаётган юксак эътибордан оқилона фойдаланиш ва ўқувчиларда таълим олишга бўлган қизиқишни ошириш мақсадида Ўзбекистон Республикаси Президенти ҳузуридаги Давлат бошқарув академиясида учрашув ташкил этилди.\nДавлат солиқ қўмитаси Жамоатчилик билан алоқалар ва ҳуқуқий ахборот бўлими томонидан хабар қилинди.\nУчрашувда коллеж ўқитувчилари ва ўқувчилари учун мамлакатимизнинг бошқарув соҳасида кадрлар тайёрлаш билан боғлиқ долзарб масалалар юзасидан академия раҳбарияти ва профессор-ўқитувчилари томонидан маҳорат дарслари ўтказилди.\nШу билан бирга, коллеж жамоасига Президентимизнинг бошқарув тизимига ёш, интеллектуал салоҳиятга эга бўлган, халқаро андозаларга жавоб берадиган, кучли бошқарув маданиятига эга кадрлар тайёрлаш юзасидан Академия олдига қўйилган вазифалар хусусида маълумот берилди.\nТошкент солиқ коллежи профессор-ўқитувчилари ва ўқувчилари Академиянинг ўқув хоналари, ахборот-ресурс маркази, спорт заллари ва бу ерда таҳсил олаётган бўлажак раҳбар кадрларга яратиб берилган шароитлар билан яқиндан танишдилар. Учрашув қизғин савол-жавобларга бой ўтди ва ташриф буюрган педагог ўқитувчилар ва ўқувчиларда катта таассурот қолдирди.


ИСТИҚЛОЛ ТАРОВАТИ ФОТОМУХБИРЛАР НИГОҲИДА\nҚуролли Кучлар давлат музейида мустақиллигимизнинг йигирма саккиз йиллиги муносабати билан «Жонажон Ўзбекистоним, мангу бўл омон!» шиори остида маънавий-маърифий тадбир ҳамда Мудофаа вазирлиги томонидан ўтказилган «Энг улуғ, энг азиз!» номли фотокўргазма ва кўрик танловнинг ғолибларини тақдирлаш маросими бўлиб ўтди.\nУнда фахрийлар, танлов иштирокчилари ва ҳарбий хизматчилар иштирок этди. Мудофаа вазирлиги ҳарбий хизматчилари ва уларнинг оила аъзолари ҳамда эркин ижодкорларнинг Ватан ҳимоячиларининг машаққатли касбларини намоён этувчи ҳамда обод шаҳарларимиз, тинч-фаровон юртдошларимизнинг турмуш тарзини акс эттирувчи экспозициялар томошабинлар эътибор марказида бўлди.\nФотокўргазмага 15 дан ортиқ иштирокчи 70 дан зиёд ижодий ишлари билан қатнашди. Ҳаваскорлик йўналишида 1-ўринни лейтенант Бекзод Нормуродов, 2-ўринни майор Норифхўжа Ғайбуллаев, 3-ўринни Қуролли Кучлар хизматчиси Саодат Мусабекова эгаллади.\nТанловнинг профессионал йўналишида 1-ўринни Елена Володина, 2-ўринни Гаяне Аванесян, 3-ўринни Қуролли Кучлар хизматчиси Гулнора Мамедова эгаллади.\nТанлов ғолибларига ташкилотчилар томонидан диплом ва эсдалик совғалар топширилди.\nҲарбий оркестр томонидан ижро этилган куй-қўшиқлар барчага кўтаринки кайфият бахш этди.


Наманганда қуйи бўғинлар сони яна биттага кўпайди | O'zLiDeP\nНаманганда қуйи бўғинлар сони яна биттага кўпайди\nO‘zLiDeP Наманган вилоят кенгаши томонидан Наманган шаҳридаги “SPRING TEA EXPORT-IMPORT SERVISE” МЧЖда очиқ мулоқот ташкил этилди.\nТадбирда корхона таъсисчи С.Нугманов иштирокчиларни корхона фаолияти ҳамда ишлаб чиқариш жараёни билан яқиндан таништириб, уларни қизиқтирган саволларга батафсил жавоб қайтарди.\n–Айни чоғда Тўрақўрғон туманида чой қадоқлаш заводини қуриш ва Хитойнинг “Henan Chenlong Tea Company LTD” компанияси билан қўшма корхона ташкил этиш юзасидан ташкилий ишларни бошлаб юбордик, – дейди С.Нугманов. – Корхонани ишга тушириш натижасида аҳолини сифатли ва арзон чой маҳсулотлари билан таъминлаш имконияти янада ошади. Шу билан бирга, аҳоли учун қўшимча иш ўринлари яратилади, ёшлар бандлиги таъминланади.\nТадбирда шунингдек, мавжуд муаммо ва соҳани ривожлантириш юзасидан таклиф ва тавсиялар атрофлича ўрганилиб, уларни партиявий механизмлар орқали ижобий ҳал этиш юзасидан зарурий чора-тадбирлар белгилаб олинди.\nТадбир сўнггида “SPRING TEA EXPORT-IMPORT SERVISE” МЧЖда бошланғич партия ташкилоти ташкил этилиб, корхонанинг 6 нафар ходими партия аъзолигига қабул қилинди.


«СЎЗ СЎЗЛАШДА... АНДИША КЕРАК» — Ishonch Gazetasi\nАдабий тилнинг шаклланиши, баланд мақоми, шева хазинасидаги сўзларнинг истеъмолга олиб кирилиши ва эсдан чиққан туб сўзларнинг қайта қўлланишида адибларнинг беназир бадиий тафаккури воситачилик қилади. Халқ ичидан олинган жонли сўзлар уларнинг ижод хумдонида тобланади, пишади, қайралиб сайқал топади. Шу зайлда халқнинг туганмас хазинасига, муомала-муносабатларида маънавий мулкига айланади.\nЎзбек тилининг тарихи узоқ. Аммо замонавий ўзбек адабий тилининг шаклланишида жадид адиблари, ХХ асрнинг 20-йиллари матбуот нашрлари, турли маърифий ташкилотлар айнан миллий тил истиқболи билан боғлиқ вазифаларни ўз зиммаларига олган эди. Бу давр адиблар асарлари қўлёзмасида ўзича, нашр бўлган газета ва журналларнинг ҳар бири тажрибавий йўсинда ўзича «адабий тил»ни қўллагани маълум. Давр матбуотида манбалар кўп ҳолларда таҳрирсиз ҳам бериб борилган эди. Зиё Саид жадидлар матбуоти тарихини ёзар экан, албатта, уларнинг тили ва услубига эътибор берди; «ўрта шевада», «тили ўзбекча дейилган бўлса ҳам, арабча, форсия кўп бўлиши устига ўша усулда жумлалар тузилар эди», «журналнинг сарфий-наҳвий хатолари ҳам йўқ эмас эди» каби муллоҳазалар билдириб, «тилидан ўрнаклар» келтирди.\nХалқ мақоллари ҳар қандай миллат адабий тилининг фасоҳат ва балоғатини кўрсатади. Ўрнида қўлланган мақол бадиий асарга кўрк бағишлайди. Бундай ҳол Абдулла Қодирий асарлари тилида кўп кузатилади. Хусусан, «Яхши ният – ёрти мол», «Дарди йўқ – кессак, ишқи йўқ – эшшак», «Осилсанг ҳам баланд дорға осил», «Сут билан кирган – жон билан чиқар», «Келинни келганда кўр, сепини ёйганда кўр, «Ўрганган кўнгил ўртаса қўймас», «Қўрқоқ олдин мушт кўтарар» каби мақол ва иборалар кўп учрайди. Улардан айримлари сарлавҳага ҳам олиб чиқилган.\nАмерикалик тадқиқотчи Христафор Майкл Мурфи «Ўткан кунлар»даги конфликт масалаларига, образлар учун танланган исм ва уларнинг талқинига, романда акс этган тарихий воқеаларга, характер ва персонажларга, «Меҳробдан чаён» романи сюжети ҳамда қаҳрамонларига эътибор берди. Адиб романларининг тилини янги, айни чоғда, ўзбек адабиёти тарихида мавжуд ҳикоя қилиш анъаналарига яқин туради, деди. Фикр исботи учун «Маҳбубул қулуб» ва «Бобурнома»ни қиёслади. Халқнинг сўзлашув тилига яқинлиги, баъзан халқ достонлари тилига хос жиҳатлар борлигини, бунда адиб ўқувчилар оммасини кўпроқ ўйлаганини таъкидлади.\nЎзбекистон “АДОЛАТ” социал-демократик партияси Сиёсий Кенгаши раиси Наримон УМАРОВ…\n“Янги Ўзбекистон – Келажаги Буюк Давлат ” китоби Туркияда чоп этилди


Ўзбекистон иқтисодиётига жалб қилинган Россия инвестициялари 6 млрд доллардан ошди\n09:14 / 31.07.2017\nЎзбекистон иқтисодиётига жалб қилинган Россия инвестициялари 6 миллиард доллардан ошди. Бу ҳақда Россия Федерациясининг Ўзбекистондаги Фавқулодда ва мухтор элчиси Владимир Тюрденев ЎзА’га берган интервьюсида маълум қилган.\nУнинг айтишича, икки давлат ўртасида ҳамкорликнинг муҳим элементларидан бири бўлган савдо-иқтисодий алоқалар жадал суръатлар билан ривожланмоқда. Жорий йилнинг дастлабки беш ойида Россия статистикаси маълумотларига кўра, товар айирбошлаш ҳажмининг ўсиши ўтган йилнинг шу даврига нисбатан 20 фоизни ташкил қилди. Иқтисодий ҳамкорлик бўйича Россия – Ўзбекистон ҳукуматлараро комиссияси муваффақиятли фаолият кўрсатмоқда ва унинг 18-мажлиси шу йил 15 февраль куни Тошкентда бўлиб ўтди.\nЭлчининг таъкидлашича, Ўзбекистонда Россия инвестициялари иштирокида ташкил этилган 900 дан ортиқ корхона фаолият юритмоқда. Россияда Ўзбекистон резидентлари иштирокида 500 корхона ишлаб турибди, янги қўшма корхоналар ташкил қилинмоқда. Ўзбекистон иқтисодиётига жалб қилинган Россия инвестициялари 6 миллиард доллардан ошган.\nРоссия Владимир Тюрденев инвестиция


03:13 / 28.06.2021 | Фазлиддин | 544\nАссалому алайкум! Тиббиётта 2-курс талабасиман. Септопластика ҳақида сўрамоқчи эдим. Септопластика-буруннинг суяк-тоғай қисмида эгриликни бартараф қилишга қаратилган жарроҳлик операцияси. Операциянинг мақсади буруннинг тўғри шаклини тиклаш эмас, балки бурун нафас олишни яхшилашдир. Яъни суяк ёки тоғайлар туғма ёки орттилинган шаклда нафас олишга тўсқинликни юзага келтирган ҳолда нотўғри жойлашиб қолади. Ўша эгриликни бартараф этишга қаратилган операциялар. Шу жоизми? Баъзи холатлар бўлиши мумкин, масалан қийшиқ ўсган бурунни ёки синган бурунни одатий холга келтириш ёки туғма бурни йўғлар ҳам бўлиши мумкин уларни бурнини тиклаш(бурун ясаш) бунинг ҳукми қандай бўлади?\n– Ва алайкум ассалом! Шариатимизда айбни кетказиш жоиз. Бор чиройни янада зиёда қилиш жоиз эмас. Сизни айтишингизча Септопластика чиройни эмас нафас олишга ёрдам берувчи муолажа экан. Бу каби ҳолатларда шунда амалиёларни қилиш жоиз ҳисобланади.\nعَنْ عَرْفَجَةَ بْنِ أَسْعَدَ رَضِي اللهُ عَنْهُ قَالَ: أُصِيبَ أَنْفِي يَوْمَ الْكُلاَبِ فِي الْجَاهِلِيَّةِ فَاتَّخَذْتُ أَنْفًا مِنْ وَرِقٍ فَأَنْتَنَ عَلَيَّ فَأَمَرَنِي رَسُولُ اللهِ صَلَّى اللهُ عَلَيْهِ وَسَلَّمَ أَنْ أَتَّخِذَ أَنْفًا مِنْ ذَهَبٍ. رَوَاهُ التِّرْمِذِيُّ وَصَاحِبَاهُ\nАржафа ибн Асъад розияллоҳу анҳудан ривоят қилинади:\n«Жоҳилиятда Кулоб воқеаси куни бурним ярадор бўлди. Шунда кумушдан бурун қилиб олувдим, сасиб кетди. Бас, Набий соллаллоҳу алайҳи васаллам менга тиллодан бурун қилиб олишга амр қилдилар».\nШарҳ: «Кулоб» бир жойнинг номи бўлиб, у ерда бир неча бор уруш бўлган экан. Ўша урушлардан бирида ушбу ривоятнинг соҳиби Аржафа ибн Асъад розияллоҳу анҳунинг бурнига душман тарафнинг силоҳи тегиб, кесилиб кетган экан. Шунда у киши ўша замоннинг имкониятларидан келиб чиқиб, ўзларига кумушдан бурун ясатиб олган эканлар. Лекин кумуш ярали этга мос келмай, жароҳат ўрни йиринглаб, сасиб кетибди. Шунда Пайғамбар соллаллоҳу алайҳи васаллам Аржафа розияллоҳу анҳуга тиллодан бурун қилиб олишни амр қилибдилар. Тилло соф ва баданга зарар етказмайдиган бўлганидан яхши ўрнашиб, Аржафа розияллоҳу анҳунинг жонлари ором топибди. Валлоҳу аълам!\nҚарзни ортиқчаси билан олиш\nБразилядан келган гўшт\nСунъий ҳомила вақтида никоҳ ўқитиш жоизми?


Ўзбекистон Республикаси Президенти Шавкат Мирзиёев Жаноби Олийларига – Қорақалпоғистон Ахборот Агентлиги\n19 декабрь 2017, 6:55 1116\nЎзбекистон Республикасига расмий ташриф давомида менга ва Қирғизистон делегациясига кўрсатилган эҳтиром ва меҳмондўстлик учун чуқур миннатдорлик билдиришга ижозат бергайсиз.\nМенинг ташрифим жорий йилда мамлакатларимиз ўртасида янада мустаҳкамланган олий даражадаги ишончли мулоқотнинг мантиқий давоми бўлди.\nЎзаро англашув ва ишонч муҳитида ўтган музокаралардан ғоят мамнунман.\nҚирғизистон билан Ўзбекистоннинг халқларимиз ўртасидаги кўп асрлик дўстлик алоқалари, яхши қўшничилик ва қардошлик муносабатларига асосланган стратегик шериклигини янада мустаҳкамлаш бўйича эришилган келишувлардан жуда ҳурсандман.\nЙўловчи транспорти қатновини қайта тиклаш, транзит ташишларни таъминлаш ва транспорт йўлаклари очиш, шунингдек, экспорт-импорт алоқаларини фаоллаштиришга қаратилган қўшма режаларнинг ҳаётга татбиқ этилиши оддий фуқаролар турмуш фаровонлигини ошириш ҳамда ўзаро савдо-иқтисодий ҳамкорликни ривожлантириш учун зарур шароитлар яратишига ишончим комил.\nЎйлайманки, Қирғизистон – Ўзбекистон давлат чегараларининг қолган қисмини делимитация қилиш ишлари ўзаро ҳурмат ва манфаатларни ҳисобга олиш тамойиллари асосида фаол суръатда давом этади.\nСизнинг дипломатияда янги анъаналарга асос солаётганингиз, давлатлараро аҳамиятга молик масалаларни ҳал қилишда ностандарт ва самарали ёндашувларни намоён қилаётганингиз таҳсинга сазовор. Сиз нафақат Қирғизистон ва Ўзбекистон, балки бутун минтақа мамлакатлари ўртасидаги ҳамкорликка ижобий суръат бағишладингиз.\nҚирғизистон Сизнинг Марказий Осиё давлатлари раҳбарларининг мунтазам учрашувларини ташкил этиш тўғрисидаги ташаббусингизни тўлиқ қўллаб-қувватлайди. Биз бу ташаббусни амалга ошириш йўлида барча саъй-ҳаракатларимизни ишга соламиз.\nЎртамизда дўстлик ва биродарлик муносабатлари қарор топганидан ғоят мамнунман.\nСизнинг ташриф давомида бир неча бор янграган «дардингизни ўз дардимиз, ғалабангизни ўз ғалабамиз сифатида қабул қиламиз», деган сўзларингиз қирғиз халқига эзгу муносабатингиз ифодаси бўлиб, қалбимдан чуқур жой олди.\nСизга мустаҳкам соғлик, бахт-саодат, давлат раҳбари сифатидаги фаолиятингизда улкан муваффақиятлар, Ўзбекистон халқига тинчлик ва тараққиёт тилайман.


«Ўзбекнефтгаз» инкор қилди. Наманганда нима портлади?\n07.12.2018 12:45 0 3779\nКеча, 6 декабрь куни тушлик вақтида Наманган шаҳри ва Мингбулоқ, Тўрақўрғон, Уйчи ҳамда Чортоқ туманларида кучли гумбурлаш овозлари эшитилгани ва бунинг сабаби Мингбулоқда нефт қидириш ишлари билан боғлиқ экани ҳақида интернет ОАВларда хабарлар тарқалганди. Аммо «Ўзбекнефтгаз» мазкур маълумотни тасдиқламади.\n«Биз расман мазкур маълумотнинг ёлғон ва асоссиз эканини билдирамиз. Ҳозирда «Мингбулоқ» конида ўзбекистонлик ва хитойлик мутахассислар штат режимида М-15 қудуғида иш олиб боришмоқда.\nШу муносабат билан фуқароларга ишончли манбаларнинг маълумотига эътибор қаратишга, журналистлардан эса тасдиқланмаган маълумотлар тарқатмаслик ва аҳолини чалғитмасликни сўраймиз» — дейилади компания хабарида.\nШунингдек, «Ўзбекнефтгаз» очиқ ахборот сиёсати юритиши ва ОАВ билан ҳар доим ҳамкорликка тайёрлигини маълум қилган.\nКучли гумбурлашларга нима сабаб бўлганига эса расмий ахборотда ҳеч қандай аниқлик киритилмаган.\nНаманган «Ўзбекнефтгаз» Мингбулоқ\nЖамият бугун, 12:38\nНаманганда «Гуллар байрами» очилиши бўлиб ўтди\nЖамият 25/05, 08:33\n#Эрон - 240\n#жарима - 55


Италия фуқароси Тошкентдаги квартирасида жонсиз ҳолатда топилди » Muzlik.uz - O‘zbekiston yangiliklari\nИталия фуқароси Жоржо Гено Тошкентда ижарада турган квартирасида ўлик ҳолда топилди, дея хабар берди Ўзбекистон Бош прокуратураси матбуот хизмати «Газета.uz»га. 16 февраль куни тахминан 23:00 да Миробод туман ИИО ФМБ навбатчилик қисмига Ф. Б. — Жоржо Гено (1992 йилда туғилган) вақтинчалик прописка билан яшаб турган квартира эгасидан хабар келиб тушган. Ҳодиса содир бўлган жойи текширганда, квартиранинг эшигининг бузилмагани, хоналардаги нарсалар жойида экани ва марҳумнинг танасида тан жароҳатлари йўқлиги аниқланди. "Газета.uz"да реклама Ўлим сабабини аниқлаш учун суд-тиббий экспертиза тайинланди. Судгача тергов текшируви олиб борилмоқда. Жоржо Генонинг ўлими тўғрисидаги хабарлар италян ОАВларида 20 февраль куни пайдо бўлди. Хабар қилинишича, ёш йигитнинг ота-онаси у билан уч кун давомида боғлана олмаган ва маҳаллий ҳокимиятдан ёрдам сўраган. Фото: starnow.com.au. Қайд этилишича, кўп йиллар давомида Жоржо Гено хорижда — Австралия ва собиқ иттифоқ давлатларида яшаган. Бир неча ой муқаддам у Ўзбекистонга келган. Ота-онасининг хабар қилишича, фарзандларининг саломатлигида бирор-бир муаммо бўлмаган, у бодибилдинг билан шуғулланган. Австралиянинг Star Now сайти маълумотларига кўра, Жоржо Гено бошловчи актёр ва модел бўлган.\nҚашқадарёда 17 ёшли ўсмир осилган ҳолатда топилди\nТошкентда кекса аёл ва набира ҳашаротларга қарши доридан заҳарланиб вафот этди\nХўжайлида бир оиланинг тўрт аъзоси ўлик ҳолда топилди\nФарғона вилоятида йўқолган қизча жонсиз ҳолда топилди


Зафар Рўзиевнинг янги иш жойи маълум бўлди\n20:24 / 26.10.2019\nЗарбдор туманида ўтказилган навбатдаги сессияда Қашқадарё вилоятининг собиқ ҳокими Зафар Рўзиев туман ҳокими этиб тайинланди.\nЖиззах вилояти ҳокими Эргаш Солиев ва президент маслаҳатчиси Шерзод Кудбиев иштирокида ўтказилган ташкилий масала бўйича йиғилишда вилоят ҳокимига янги ўринбосар ва вилоятдаги икки туманга янги ҳокимлар тайинланди.\nЖиззах вилояти ҳокимияти матбуот хизмати хабар беришича, 2018 йил августидан буён Зарбдор тумани ҳокими бўлиб ишлаб келаётган Ойбек Ашурматов Жиззах вилояти ҳокимининг қишлоқ ва сув хўжалиги масалалари бўйича ўринбосари этиб тайинланди.\nУнинг ўрнига бугун Қашқадарё вилояти ҳокими лавозимидан озод этилган Зафар Рўзиев Зарбдор туманининг янги ҳокими этиб тайинланди.\nШароф Рашидов тумани ҳокими Зоир Мирзаев Қашқадарё вилояти ҳокими вазифасини бажарувчи этиб тайинлангани муносабати билан, 2018 йил 29 октябрдан буён Жиззах вилояти ҳокимининг қишлоқ ва сув хўжалиги масалалари бўйича ўринбосари бўлиб ишлаб келган Маҳмуд Холбўтаев Шароф Рашидов тумани ҳокими этиб таништирилди.\nЭслатиб ўтамиз, бугун, 26 октябрь куни Қашқадарё вилояти раҳбариятида асосий «тўртлик» ва ўндан ортиқ бошқа раҳбарлар ишдан олинди.\n12:24 / 20.12.2019\nЖиззахда вагондан буғдой ўғирлаётган фуқаролар ушланди\n00:06 / 13.11.2019\nВилоят ҳокимлари тадбиркорларга мурожаат билан чиқиш қилишди\n16:58 / 26.10.2019\nЗафар Рўзиевнинг икки нафар ўринбосари ҳам ишдан кетди. Улар туман ҳокимлигига туширилган\n10:15 / 26.10.2019\nМанба: Қашқадарё вилояти раҳбариятининг «тўртлиги» ишдан олинади